Məhəmməd Əsədullazadə:“İtaliya Avroittifaqda öz siyasi çəkisi ilə Azərbaycanın maraqlarının qorunmasında dəstəyini əsirgəməyəcək”\n“Bütün bunların ölkəmiz üçün əhəmiyyəti çox böyükdür”\nAzərbaycanın dünyanın müxtəlif dövlətləri ilə qurduğu ikitərəfli əlaqələr, mehriban dostluq və əməkdaşlıq münasibətləri ildən-ilə genişlənərək məzmunca yeni keyfiyyət mərhələsinə qədəm qoyur. Diqqəti çəkən əsas reallıq odur ki, Azərbaycanın Cənubi Qafqazın lider dövləti olması bütün dünyada etiraf edilir. Prezident İlham Əliyevlə görüşən hər bir dövlət və hökumət başçısı, xarici ölkələrin parlament nümayəndələri, beynəlxalq təşkilatların təmsilçiləri Cənubi Qafqazın əsas söz sahibi olan Azərbaycanla əməkdaşlığa böyük önəm verirlər. Çünki hər biri Azərbaycanın etibarlı tərəfdaş olduğunu, dünyada hökm sürən qlobal problemlərin həllinə böyük töhfələr verdiyini görür və qəbul edir. Bu isə ölkəmizin dünya birliyində böyük nüfuz qazanmasına əlverişli zəmin yaradır. Prezident İlham Əliyevin İtaliyaya rəsmi səfəri bunu bir daha təsdiqlədi. İki ölkə arasında münasibətlərin inkişaf dinamikası yüksəkdir və müxtəlif sahələr üzrə əməkdaşlıq əlaqələri daim genişlənir. Azərbaycanla İtaliya arasındakı yüksək siyasi dialoq həm indi, həm də gələcək illərdə əlaqələrin daha da şaxələnməsinə, beynəlxalq əhəmiyyətli məsələlərdə səmimi tərəfdaşlığa xidmət edəcək. Hazırda ölkəmizdə çoxsaylı italyan şirkətləri fəaliyyət göstərir. Azərbaycanda müxtəlif sahələrdə 113 İtaliya şirkəti qeydiyyata alınıb. İtaliya şirkətləri Azərbaycanın xarici ölkələrdə həyata keçirdiyi layihələrdə, məsələn Cənub Qaz Dəhlizi layihəsində iştirak edir. Bu layihədə İtaliya şirkətlərinin 7 milyard avrodan çox payı var. Səfər zamanı iki ölkə arasında 17 müqavilə və “Azərbaycan Respublikası ilə İtaliya Respublikası arasında Çoxölçülü Strateji Tərəfdaşlığın gücləndirilməsinə dair Birgə Bəyannamə” imzalandı. Bütövlükdə, İtaliya Avroittifaq miqyasında Azırbaycanın ən böyük siyasi, iqtisadi və ticarət tərəfdaşıdır. Digər tərəfdən, İtaliya böyük 7-lərdən ilk və hələlik yeganə ölkədir ki, Azərbaycanla çoxölçülü strateji tərəfdaşklıq sənədi imzalayıb. Bu iki faktorun Azərbaycan üçün əhəmiyyəti nədir?\nSözügedən məsələni “Bakı-Xəbər”ə şərh edən politoloq Məhəmməd Əsədullazadə buna bir neçə aspektdən yanaşdı:“İtaliya ilə Azərbaycan arasında sıx siyasi-iqtisadi əməkdaşlıq bu ölkələr arasında gələcək perspektiv baxımından çox önəmlidir. İki ölkə arasında əlaqələr daha dinamik mərhələyə keçəcək. Çünki İtaliya bundan sonra enerji və hərbi-texniki sahədə Azərbaycanla əlaqələrin inkişafı üçün yeni müqavilələrə imza atdı. Bu da yeni imkanlar açır. Prezident İlham Əliyevin İtaliyaya dövlət səfəri iki dövlət arasında yeni siyasi-iqtisadi və hərbi-texniki mərhələnin başalanğıcıdır. Avropa İttifaqının üzvü kimi rəsmi Roma Qarabağ münaqişəsinin nizamlanmasında Azərbaycanın ədalətli mövqeyini bundan sonra da dəstəkləyəcək. Bununla bağlı siyasi dəstəyini əsirgəməyəcək. Həmçinin NATO çətiri altında hərbi-texniki əməkdaşlıqda yeni səhifə açılacaq. Bu ölkə ilə strateji əməkdaşlıq Avropanın digər ölkələrindən daha dərin tarixə malikdir. Bunu ölkə başçısı İlham Əliyev xüsusi qeyd edib. Hesab edirəm, İtaliya Avroittifaqda öz siyasi çəkisi ilə Azərbaycanın maraqlarının qorunmasında dəstəyini əsirgəməyəcək. TAP qaz kəmərinin çəkilməsində İtaliya Azərbaycana böyük dəstək verib. Bu onu göstərir ki, tərəflər hazırkı əlaqələrin strateji əməkdaşlıq səviyyəsinə qaldırılması istiqamətində bütün zəruri addımları atacaq. İmzalanan müqavilələr artıq Ermənistanda həyəcan yaradıb. Görünən odur ki, strateji əməkdaşlıq artıq iki ölkənin prioritet sahəsi olacaq. Bütün bunların ölkəmiz üçün əhəmiyyəti çox böyükdür”.


“Ruhlar şəhərinin sakinləri” təqdim olundu - FOTO\n11 Avqust 2015 02:15\nAğdamın Quzanlı qəsəbəsindəki mədəniyyət evində “Dini və mənəvi dəyərlər” mövzusunda tədbir keçirilib.\nAzərbaycan Respublikası Dini Qurumlarla İş üzrə Dövlət Komitəsindən (DQİDK) Publika.az-a verilən məlumata görə, tədbirdə “Azərbaycan” qəzetinin baş redaktoru, Milli Məclisin deputatı, Əməkdar jurnalist Bəxtiyar Sadıqovun ssenarisi əsasında hazırlanan “Ruhlar şəhərinin sakinləri” filminin təqdimatı olub. Filmin ssenari müəllifi Bəxtiyar Sadıqov çıxışında deyib ki, 20 dəqiqəlik ekran əsəri hazırda “Ruhlar şəhəri” adlanan Ağdama, Qarabağ ağrı-acılarına, faciələrinə həsr olunub. Filmdə şərti olaraq dörd surət var. Bunlar Ağdam şəhərini tərk etməyən ruhların, Ağdamdan kənarda doğulan uşaqların, doğma yurd-yuvalarına qayıtmaq ümidi ilə yaşayan qocaların, işğal altında olan torpaqlarımızı azad etmək əzmində olan əsgərlərin obrazlarıdır.\nFilm nümayişindən sonra Ağdam Rayon İcra Hakimiyyətinin başçısı Raqub Məmmədov çıxış edərək, xalqımızın əsrlər boyu formalaşdırdığı milli-mənəvi dəyərlərdən və onun qorunmasından, ölkəmizdə hökm sürən və bütün dünyaya nümunə olan tolerantlıq mühitindən danışıb. Tədbirdə çıxış edən DQİDK sədri Mübariz Qurbanlı Azərbaycan müstəqilliyini bərpa etdikdən sonra xalqımızın milli-mənəvi dəyərlərə qayıdışının sürətləndiyini vurğulayıb. Komitə sədri deyib ki, əgər dövlət müstəqilliyinin ilk illərində ölkədə 17 məscid var idisə, bu gün onların sayı 2050-yə çatıb. Məscidlərlə yanaşı, kilsə və sinaqoqlar da inşa olunur, təmir edilir. Dini icmalara maddi yardımlar göstərilir.\nKomitə sədri bu gün dünyada din pərdəsi adı altında aparılan münaqişələrdən bəhs edərkən bildirib ki, əgər orta əsrlərdə müxtəlif dinlər arasında müharibələr aparılırdısa, bu gün İslam dini içərisində münaqişələr gedir. Ölkəmizdə belə qüvvələrin heç zaman məqsədlərinə çata bilməyəcəklərini vurğulayan Komitə sədri onların qarşısının qətiyyətlə alındığını, dini radikalizmə qarşı qanun çərçivəsində mübarizə aparıldığını deyib.


Fərəc Quliyev Milli Dirçəliş Günü münasibətilə Azərbaycan xalqını təbrik edib » MDHP - Milli Dirçəliş Hərəkatı Partiyası - Rəsmi veb səhifəsi\nMilli Dirçəliş Hərəkatı Partiyasının sədri, istiqlalçı deputat Fərəc Quliyev "17 Noyabr - Milli Dirçəliş Günü" münasibətilə Azərbaycan xalqını təbrik edib. Təbrikdə deyilir:\nBu gün xalqımız 32 il əvvəl azadlığı uğrunda o dönəm dünyanın ən güclü dövlətlərindən biri hesab olunan Sovet İmperiyasına qarşı başladığı mübarizənin ildönümünü qeyd edir. 17 noyabr 1988–ci ildə xalqın meydanlara axışması ilə başlayan Milli Dirçəliş Hərəkatı vətənimizin bir hissəsində azadlıq əldə etməklə Cümhuriyyətimizin bərpasına, inkişafına və bu gün dövlətimizin ərazi bütövlüyünə nail oldu.\nAzadlığı uğrunda dünyanın ən mübariz xalqı kimi 1988-ci ildə "İlin Xalqı" adlandırılan xalqımız, qələbə ilə nəticələnən Vətən Mühatibəsində daha güclü milli birlik nümayiş etdirdi. Dövlətimizin ərazilərinin bərpası xalqın Milli Dirçəlişinin ən parlaq zəfərlərindən biri kimi bu bayram təqvimini daha da əzəmətli edir. Bu qələbə və vətən uğrunda canından keçmiş bütün Şəhidlərimizin ruhları qarşısında baş əyirik.\nVətənimizin bütövlüyü, xalqımızın rifahı və dövlətimizin qüdrətli olması üçün milli dirçəlişə daim ehtiyac vardır. Biz də Milli Dirçəliş Hərəkatı Partiyası olaraq vətənimizin, dövlətimizin və millətimizin milli dirçəlişi yolunun yolçusu olmaqdan qürur duyuruq və xalqımızı “17 Noyabr - Milli Dirçəliş Günü” münasibətilə sədri olduğum Milli Dirçəliş Hərəkatı Partiyası üzvləri adından təbrik edirik!\nVətənimizi bütöv, dövlətimizi ən qüdrətli, xalqımızı firavan görmək nəsibimiz olsun!”


İrevan söhbetden yayınır - Azadliq Xeber\nA Z A D L I Q . AZ\nXarici işlər naziri Elmar Məmmədyarov Şərq Tərəfdaşlığı üzrə 4-cü Riqa Sammitində çıxış edərkən deyib. O bildirib ki, Ermənistan BMT TŞ-nin məlum 4 qətnaməsinin əhəmiyyətini azaltmağa çalışaraq, onları yerinə yetirməkdən imtina edir:\n“Azərbaycan ATƏT-in Minsk Qrupunun Hərtərəfli Sülh Sazişinin işlənib hazırlanmasının başlanılmasına dair çağırışlarına qoşulur. Ancaq, Ermənistan münaqişənin həll olunmasında status-kvonu dəyişəcək istənilən konstruktiv əməkdaşlıqdan yayınır. Bu halda, münaqişənin gərginləşməsinə görə bütün məsuliyyət Ermənistanın üzərinə düşməkdə davam edəcək”.\nNeheng klublar niderlandli genc futbolcunu transfer etmek isteyir\nUEFA Avropa Liqasi tarixinde rekord mesafeden qol qeyde alinib


İyulun 20-də kənd təsərrüfatı naziri İnam Kərimov Şamaxıda rayon kənd təsərrüfatı idarəsinin inzibati binasında Qəbələ, İsmayıllı, Şamaxı və Qobustan rayonlarından olan vətəndaşları qəbul etmiş, onların müraciətlərini dinləmiş, ərizə və şikayətlərinə baxmışdır.\nQəbuldan öncə nazir İnam Kərimov və Şamaxı Rayon İcra Hakimiyyətinin başçısı Asif Ağayev şəhərin mərkəzində Ümummilli lider Heydər Əliyevin abidəsini ziyarət etmiş, önünə tər çiçəklər qoymuşlar.\nNazir İnam Kərimov kənd təsərrüfatı idarəsinin inzibati binası, habelə Dövlət Fitosanitar və Baytarlıq Nəzarəti Xidmətləri üçün yaradılan şəraitlə tanış olmuş, ən müasir texnika və texnoloji avadanlıqla təchiz olunan aqrokimya laboratoriyasına baxış keçirmişdir. Bildirilmişdir ki, burada yaradılan şərait rayonda aqrar sahə ilə bağlı problemlərin həllinə töhfə verəcək.\nNazirliyin idarə və tabeli qurumlarının rəhbərlərinin də iştirakı ilə keçirilən qəbulda 60 nəfər vətəndaşın müraciətinə baxılmış. Qəbula gələn vətəndaşların müraciəti əsasən fermerlərə güzəştli şərtlərlə kreditlərin verilməsi, kənd təsərrüfatı texnikası və təsərrüfat suyu ilə təminat, ixtisasa uyğun işlə təmin edilmə və digər məsələlərlə bağlı olub.\nNazir İnam Kərimov hər bir vətəndaşın müraciətini diqqətlə dinləmiş, qaldırılan məsələlərin hərtərəfli öyrənilməsi və qanunvericiliyin tələblərinə uyğun qısa müddətdə həll edilməsi üçün müvafiq tapşırıqlar vermişdir.\nVətəndaşların müraciətlərinin bir qismi yerindəcə həllini tapmış, qaldırılan bəzi məsələlər isə araşdırılması üçün nəzarətə götürülmüşdür. Nazirliyin fəaliyyət dairəsinə aid olmayan müraciətlər müvafiq qurumlara çatdırılmaq üçün qeydiyyata alınmışdır.\nNazir vətəndaşlarla görüş zamanı dövlətimizin başçısının kənd təsərrüfatının inkişafı ilə bağlı sön dövrlərdə imzaladığı sərəncamların kənd təsərrüfatı istehsalçılarının rifah halının yaxşılaşdırılmasına və ölkəmizdə bu sahənin inkişafına təkan verəcəyini vurğulamışdır.\nQəbula gələn vətəndaşlar göstərilən diqqət və qayğıya görə Prezident İlham Əliyevə minnətdarlıqlarını bildirmişlər.\nHəmin gün Baş Dövlət Texniki Nəzarət Müfəttişliyinin “Səyyar Xidmət” Qrupu rayon kənd təsərrüfatı idarəsinin inzibati binasında Qəbələ, Şamaxı, İsmayıllı və Qobustan rayonlardan dəvət olunan mexanizatorlar üçün lazımi xidmət göstərmişdir. Belə ki, etibarlılıq müddəti bitən traktor və digər mexaniki nəqliyyat vasitələrini idarə etmək üçün 65 nəfər mexanizatorun sürücülük vəsiqələri yenisi ilə əvəz edilmiş, 1 nəfər imtahan verərək traktor və mexaniki nəqliyyat vasitəsini idarə etmək üçün sürücülük vəsiqəsi almış, 5 nəfər texnikasını texniki baxışdan keçirmiş, 5 nəfərin isə texnikası dövlət qeydiyyatına alınmışdır.\nNazir İnam Kərimov “Səyyar Xidmət” Qrupunun işi ilə maraqlanmış, mexanizatorların müraciətlərini dinləmiş, lazımi tövsiyələrini vermişdir.\nQəbuldan sonra nazir Kənd Təsərrüfatı Nazirliyinin Üzümçülük və Şərabçılıq Elmi-Tədqiqat İnstitutunun Şamaxı Təcrübə Stansiyasında, “Şamaxı üzüm tingliyi üzrə kənd təsərrüfatı istehsal müəssisəsi” MMC-də və Əkinçilik Elmi-Tədqiqat İnstitutunun Qobustan Bölgə Təcrübə Stansiyasında olmuşdur.


Məhəmməd Əmani — XVI əsrin ikinci yarısı — XVII əsrin əvvəllərində yaşamış azərbaycanlı şair. Mündəricat 'mani\nMəhəmməd Əmani — XVI əsrin ikinci yarısı — XVII əsrin əvvəllərində yaşamış azərbaycanlı şair. Mündəricat\nYüklə 30,99 Kb.\nölçüsü 30,99 Kb.\nMəhəmməd Əmani — XVI əsrin ikinci yarısı — XVII əsrin əvvəllərində yaşamış azərbaycanlı şair.\nİngilis şərqşünası Ç.Riyo iddia edir ki, Əmani I Şah Təhmasib və I Şah Abbas dövründə yaşamış, türk əmiri olmuş, Səfəvi sarayına yaxın şair kimi tanınmışdır. M.Əmani Təbriz (1603-1604), Mərv (1599-1600), Bəlx (1602-1603) üzərinə hərbi yürüşlərin iştirakçısı kimi öz şeirlərinin bir qismini bu yürüşlərə həsr etmişdir. Həm Azərbaycan, həm də fars dilində poetik əsərlər yazmışdır.\nƏmani yaradıcılığında qəzəl əsas yer tutmuşdur. Dövrün bir sıra sairləri klassik Şərq poeziyası ənənələrini davam etdirirdilər. Məhəmməd Əmani Məhəmməd Füzulinin ədəbi məktəbinin davamçılarındandır. Əmani lirikasının bir sıra xüsusiyyətləri Azərbaycan ədəbiyyatı tarixində ona qiymətli mövqe qazandırmışdır. Şairin bədii irsi onun yazıb-yaratdığı dövrdə Azərbaycanın ictimai-siyasi həyatını, ədəbi-mədəni mühitini öyrənmək üçün müəyyən imkanlar yaradır. İctimai həyata aktiv münasibət, dilin sadəliyi, ifadə tərzinin aydınlığı onun qəzəllərinin əsas səciyyəsini təşkil edir.\nMəhəmməd Əmaninin yazıb-yaratdığı dövrdə Azərbaycan ədəbiyyatı əsasən ana dilində inkişaf edirdi. Bu dövrdə yaranan ədəbiyyat bir tərəfdən öz qidasını yazılı klassik ədəbiyyatdan alırdısa, digər tərəfdən şifahi xalq ədəbiyyatından təsirlənməkdə idi. Məhəmməd Əmaninin bir şair kimi inkişaf edib formalaşmasında dövrün, ədəbi mühitin və mədəniyyətin təsirilə yanaşı özündən əvvəlki mədəniyyət və ədəbiyyatın nailiyyətlərinin də böyük və mühüm rolu olmuşdur. Əmani öz şeirlərini yazarkən ondan qabaqkı söz ustalarının mütərəqqi ənənələrindən qidalanmışdır.\nM.Əmaninin bir lirik şair olaraq Füzuli ənənələrinə bağlı olmuşdur. Onun lirikası əsasən həyata və insanın məhəbbətinə həsr olunmuşdur. Bu lirikanın əsası şairin mənsub olduğu xalqın həyatının gözəlliyindən, Azərbaycan ədəbiyyatının ənənələrindən və xalq yaradıcılığından alınmışdır. Əmaninin yaradıcılığı istər məzmun, istərsə də forma cəhətdən cox zəngindir. O, divanlarının əsasını təşkil edən qəzəllərində də, rübai, qoşma, bayatı və məsnəvilərində də dövrünün görkəmli bir şairi kimi özünü göstərməkdədir.\nƏmaninim lirikasında insan məhəbbəti əsas yer tutur. Bu şeirlərdə onun eşq və məşuq haqqında fikirləri və lirik hissləri verilir. Bu da yüksək fikir, təmiz insani münasibət, daxili paklıq və ülvi mənəviyyatın təbliği üçün o zaman sənətin qarşıya qoyduğu əsas məsələ idi.


2021, 05 Dekabr, bazar, Bakı vaxtı 21:52\nBu doza buster sayılmır, ardıcıl vaksinasiya qrafikinin tərkib hissəsi kimi tövsiyə olunur\nOktyabrın 11-də Rusiyada COVID-19-dan ən çox ölüm qeydə alınıb. Son 24 saat ərzində ölkədə koronavirusdan 973 nəfərin öldüyü açıqlanıb. Artıq altıncı gündür ölü sayı 900-ü keçir. Pandemiya indiyədək 218 mindən çox rusiyalının həyatına son qoyub.\nSon 24 saat ərzində 28 mindən çox yeni yoluxma aşkarlanıb.\nAncaq Rusiyada bir çox həkimlər və aparıcı dövlət orqanları real göstəricilərin xeyli yüksək olduğunu deyirlər.\nBu rəqəmlər yüksək yoluxucu delta ştammnın yayıldığı digər ölkələrdəki vəziyyətə oxşardır.\nRusiya hakimiyyəti ölkədə vaksinasiyanın aşağı səviyyədə olduğunu deyirlər. 146 milyona yaxın əhali üzrə hər üç nəfərdən biri peyvənd vurdurub.\nÖtən il Rusiya koronavirusa qarşı Sputnik V vaksinini bir ilk olaraq təsdiqlədityini açıqlayıb. Ancaq rusiyalılar istər daxili istehsal olan beş vaksin, istərsə də xarici vaksinlərə laqeyd yanaşırlar.\nBaş nazirin səhiyyə siyasəti üzrə müavini Tatyana Qolikova ötən həftə deyib ki, rusiyalıların cəmi 29 faizi peyvənd vurdurub.\nDünya Səhiyyə Təşkilatının (DST) vaksinlər üzrə ekspertlər qrupu yaşlılara və immun sistemi zəif olanlara COVID-19-a qarşı vaksinin əlavə dozasını vurmağı tövsiyə edib.\nDST-nin vaksinlər üzrə direktoru Keyt Obrayan deyib ki, üçüncü doza ikincidən bir-üç ay sonra vurulmalıdır ki, xəstəliyin ağırlaşmasından, hospitalizasiya və ölümdən qorusun.\nO qeyd edib ki, bu doza buster sayılmır, ardıcıl vaksinasiya qrafikinin tərkib hissəsi kimi tövsiyə olunur. Yəni, vaksinasiyaya qarşı normal immun reaksiyası göstərən, xüsusi xəstəliyi olmayan sağlam, daha gənc əhaliyə aid deyil.\nKoronavirusa qarşı ilk həbb dərmanı təsdiqini gözləyir\nEyni vaksin tövsiyəsi\nAraşdırmalar yaşı 65-dən yuxarı şəxslərdə vaksinasiyanın yaratdığı qorumanın gənclərdən daha sürətlə azaldığını göstərib.\nBritaniya, Fransa və Birləşmiş Ştatlar daxil bir çox zəngin ölkələr yaşlılar və immun sistemi zəiflərə üçüncü dozanı təklif edir.\nÜçüncü doza fərqli istehsalçıdan da ola bilər. Ancaq ekspert qrupu ilkin dozalarla eyni vaksinin vurulmasını tövsiyə edib.\nDST çoxlu vaksin ehtiyatı olanları yaşı 65-dən az, immun sistemi güclü olanlara buster dozanı təklif etməməyə çağırıb.\nOnlardan həmin dozaları vaksin çatışmazlığı yaşayan ölkələrə göndərmək istənilir.\nBMT vaksinə müqavimətli variantların yarana biləcəyini bildirir\nBMT-nin Baş katibi Antonio Quterres vaksin bərabərsizliyini “mənəviyyatın təhqiri” adlandırıb. O deyib ki, bu, milyonlarla insanın ölümünə səbəb olur, ən çox yoxsul ölkələrə ziyan vuran iqtisadi azalmanı uzadır.\nPandemiya 100 milyondan çox insanı yoxsulluğa sürükləyib, 4 milyarddan çox insanı sosial dəstəksiz, tibbi xidmətsiz qoyub, onların maaşların ödənməməsinə qarşı sığortası yoxdur, Quterres vurğulayıb.\nOnun oktyabrın 11-də Beynəlxalq Valyuta Fondunda müzakirədə deməsinə görə, qlobal həmrəylik “yoxa çıxıb”, münaqişələrin ziyan vurduğu və yoxsul ölkələrdə yaşayanlar daha çox əziyyət çəkirlər.\nBu arada Britaniya parlamenti yaydığı hesabatda belə bir qənaətə gəlib ki, Mühafizəkar hökumət COVID-19 pandemiyasının ilkin dövründə lokdaun tətbiq etməyə gecikib.\nHesabata görə, ölkə buna görə xəstəliyin qarşısını almaq şansını buraxıb, COVID-19-dan minlərlə insan lüzumsuz yerə həyatını itirib.\nABŞ-da vaksin tələbi\nBirləşmiş Ştatlarda Texasın qubernatoru Qreq Abbot isə oktyabrın 11-də imzaladığı sərəncamla özəl biznes daxil olmaqla istənilən qurumun işçiləri üçün vaksini məcburi etməsini yasaqlayıb.\nAbbot qeyd edir ki, “vaksin onu vurdura bilənlərə güclü şəkildə tövsiyə olunur, amma texaslılar üçün həmişə könüllü olmalıdır”.\nBayden administrasiyası isə ölkə boyunca 100-dən artıq işçisi olan qurumlar üçün vaksini məcburi etmək, yaxud hər həftə test vermək qaydalarını açıqlamaq üzrədir.\nİndiyədək Montana ştatı da işəgötürənlərin vaksin qaydası qoymasını qadağan edib. Bir sıra ştatlar isə məktəblərdə belə bir tələbin qoyulmasını istisna ediblər.\nAbbot daha öncə ştat və yerli hökumət agentliklərinin vaksin tələbi qoymasını yasaqlamışdı, amma özəl şirkətlər buna özləri qərar verməliydilər. Sərəncama qarşı məhkəmə iddiaları qaldırıla bilər.


Resulzadenin şəxsiyyeti coxlarinin eyiblerini uze cixardir - Azadliq Xeber\nResulzadenin şəxsiyyeti coxlarinin eyiblerini uze cixardir\n2017-01-31T21:29 xeber –\nBu gün Azərbaycan siyasi fikir tarixinin parlaq siması olan Məhəmməd Əmin Rəsulzadənin anadan olduğu gündür. İctimai fəallar onun Novxanıdakı heykəli önünə yığışaraq, onun ideyalarına sadiq qalacaqlarına növbəti dəfə söz verdilər. Rəsulzadənin yazdıqlarından bir cümlə belə oxumayanlar da onu özlərinə rəhbər bilirlər. Lakin Rəsulzadə təfəkkürü olmadan, onun fotosu, zahiri görüntüləri altında baş verəcəklər qətiyyən təqdir oluna bilməz. Ən əsas olan respublikaçılıq ideyasına sadiqlik, bayrağımızda təsbit olunan hər üç ideya daşıyıcılarına normal münasibətin yaradılmasıdır. “Əsrimizin Səyavuşu” əsərində Rəsulzadə Azərbaycan üçün xilas düsturunu işləyib və yaxın illər ərzində onun yazdığı doktrinadan kənara çıxmaq imkansızdır. Böyük fikir adamını oxumaq və anlamaq lazımdır. Rəsulzadə şəkildə qalmayıb. Onun ideyalarını yaşatmaq mühümdür.myvideo.az”Bir kərə yüksələn bayraq, bir daha enməz!”\nSputnik / Kamilla ƏliyevaPublisist: Azərbaycan Xalq Cümhuriyyəti tariximizin şərəfli dövrüdür


“Azdrama”nın 100 illiyi qeyd olunacaq – SƏRƏNCAM – EtikXəbər\nEtikxeber.az xəbər verir ki, Sərəncama əsasən, teatrın 100 illik yubileyinə həsr olunmuş tədbirlər planının Azərbaycan Teatr Xadimləri İttifaqının təkliflərini nəzərə almaqla hazırlanıb həyata keçirilməsi Mədəniyyət Nazirliyinə tapşırılıb.\nSərəncamda vurğulanır ki, 2019-cu ilin oktyabr ayında Azərbaycan Dövlət Akademik Milli Dram Teatrının fəaliyyətə başlamasının 100 illiyi tamam olur. Azərbaycan Dövlət Akademik Milli Dram Teatrı yarandığı vaxtdan etibarən klassik ənənələrə əsaslanmaqla yanaşı, müasir səhnə mədəniyyətinin zirvələrinə doğru inamla irəliləyərək qısa müddətdə zəngin inkişaf yolu keçib.\nMilli Dram Teatrı eyni zamanda dünya dramaturji irsində fəxri yer tutan və ümumbəşəri ideallar ifadə edən qiymətli əsərləri səhnələşdirməklə Azərbaycan səhnə sənətinin dünya mədəniyyəti ilə daha da yaxınlaşmasında fəal rol oynayıb.\nMilli Dram Teatrında Azərbaycan səhnəsinin ən qüvvətli aktyorlar nəsli yetişib.\nHazırda öz inkişafının yeni mərhələsinə qədəm qoyan teatr Azərbaycanın özünəməxsus teatr ənənələrinin qorunub saxlanılmasında və dövlətin mədəniyyət siyasətinin gerçəkləşdirilməsində üzərinə düşən vəzifələrin öhdəsindən layiqincə gəlməkdədir.\nNazir “Vətənə xidmətə görə” ordeni ilə təltif olundu… – SİYAHI


Qızılyel - yayılmış infeksion xəstəlik » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 6-02-2016, 12:30\nSəs ver: Qızılyel streptokokk mikrobun törətdiyi ağır infeksion xəstəlikdir.\nzamanı dəri zədələnir, dəridə xarakterli al-qırmızı ləkələr əmələ gəlir. Müalicəsiz buraxılmış bu xəstəlik çox ağır fəsadlar verə bilər.\n- yüksək hərarət (39-400 C kimi). Hərarət qəflətən qalxır.\n- intoksikasiya simptomları (baş ağrıları, əzələ ağrıları, halsızlıq, ürəkbulanması, qusma)\n- zədələnmiş sahəyə yaxın yerləşən limfatik düyünlərin böyüməsi\nzədələnmiş dəridə əvvəl qaşınma, yanma hissi yaranır, daha sonra ağrı, qızartı, ödem əmələ gəlir, yerli hərarət artır (dəri isti olur). Bir neçə saatdan sonra bu sahə al-qırmızı rəng alır, sahənin kənarları aydın\nvə nahamar ("dişlər" formasında) olur. Dəridə qanlı və irinli qabarlar əmələ gələ bilər.\nStreptokokk çox yayılmış mikrobdur. Bir çox insanlar bu mikrobun daşıyıcısıdırlar. Lakin qızılyel xəstəliyi hamıda inkişaf etmir. Bunun üçün "əlverişli" şərait lazımdır - insanın immun sisteminin zəifləməsi. Xəstəlik yalnız immun sistemi zəif olan insanlarda inkişaf edir. Güclü immun sistemi streptokokkla mübarizə aparır və xəstəlik inkişaf etmir. Bu səbəbdən xəstəlik əksər hallarda yaşlı insanlarda, kiçik yaşlı uşaqlarda, hamilə qadınlarda və uzun müddət ərzində hər hansı xroniki xəstəlikdən əziyyət çəkən insanlarda inkişaf edir.\n- dərinin tamlığının pozulması (göbələk xəstəliyi, travma (hətta mikrotravma), sürtünmə və s. nəticəsində)\n- xroniki venoz çatışmazlığı\n- şəkərli diabet (bu xəstəlik zamanı toxumaların qidalanması pozulur).\nəsasən ayaqlar, qollar, üz, baş dərisində, nadir hallarda süd vəziləri,\naralıq nahiyəsində inkişaf edir. Vaxtında başlanmış müalicə xəstənin tam sağalması ilə nəticələnir. Lakin bunun üçün xəstəliyi düzgün və vaxtında müalicə etmək lazımdır. Xəstəlikdən sonra immunitet yaranmır və\nxəstəlik yenə də qayıda bilər.\nXəstəliyin ilk simptomlarında infeksionist həkiminə müraciət etmək lazımdır. Əks halda xəstəlik ağır fəsadlar verə bilər (dərinin irinli iltihabları, yaralar, imfatik damarların iltihabları, "fil xəstəliyi" və s.). İmmun sistemi çox zəif olan insanlarda, yaşlı insanlarda, kiçik yaşlı uşaqlarda qızılyel fonunda hətta sepsis, toksiki şok və s. ağır fəsadlar inkişaf edə bilər.\nzamanı antibiotiklərdən (eritromisin, doksisiklin, azitromisin, penisillin törəmələri və s.) istifadə olunur. Xəstəlik əksər hallarda ev\nşəraitində müalicə olunur, ağır vəziyyətlərdə xəstə stasionarda müalicə\nalır. Dəridə olan ləkələr təxminən 15 gün ərzində yox olur. Ləkələrin yerində piqment ləkələr qalır və sonra bu ləkələr də tədricən yox olur. NoName


Sıx Soruşulan Suallar – Fabrikdən Evə\nNiyə istehsal qiymətinə mebel satırsınız? Keyfiyyətsiz mebeldir?\nOna görə ki, biz Diamond Group Azərbaycan MMC şirkəti olaraq fəlsəfəmiz bu şəkildədir ki; Minimal xərc, Minimal məhsul qiyməti. Biz bu prinsiplə daha çox müştəriyə çatacağımızı və istehsal həcmimizin daim yüksək ədədlərdə olacağına inanırıq. Məsələn, reklam büdcəmizin çox az olması, bütövlüklə istehsal bacarığımızın yaxşılaşdırılması və daha müasir sistemlərin tətbiqi sahəsində düşünürük. Xatırladaq ki, Siz çox vaxt əsl mebelin qiymətini yox, onun etiketinin reklam xərci yükünün Sizin üstünüzə düşən payını ödəyirsiniz. Biz isə, keyfiyyətimizlə adımızdan söz etdirmək əzmindəyik. Keyfiyyət barədə onu deyəbilərik ki, biz istehsal etdiyimiz mebellərə ən az 2 il zəmanət veririk. Bu isə bizim mebelin keyfiyyət tələblərinə cavab verdiyi və çox zaman bu tələbdən də yaxşı göstəricilərə sahib olduğunu sübut edir.\nSizin öz modelləriniz niyə yoxdur?\nBəli, pərakəndə sektorda yeniyik. Daha əvvəldən və hələ də korporativ istehsal sahəsində fəaliyyət göstəririk. Məhz bu səbəbdən, müştərilərimiz daim tələb etdiyi mebelin texniki ölçülərini təqdim edirlər. Lakin xatırladaq ki, biz ölkədə fabrik keyfiyyətində, individual mebel istehsal edən çox nadir şirkətlərdən biriyik. Sizcə də, “İstehsal qiymətinə mebel satışı” mükəmməl fürsətdir. Elə deyilmi? Xatırladaq ki, Fabrikdən Evə müştərilərinə maksimum dərəcədə azadlıq və uyğun qiyməti təmin etməyi özünə ən vacib missiya olaraq qəbul edib.\nSifarişləriniz niyə gecikir?\nBəli, təqribən 13-17% sifarişimiz ən az 2, ən çox 7 iş günü gecikir. Bu isə, məhz bizim mükəmməllik tələblərimizdən irəli gəlir. Necə? Məsələn, sifarişlər mütəmadi günlük/həftəlik planla istehsal olunur. Müştəriyə təslim tarixi bu səbəbdən əgər bu məhsul istehsal planında yoxdursa, 4-7 saat ərzində məlumat veriləbilir. Biz xüsusiylə, boya tələb edən sifarişlərdə hər hansı işçi, ətraf mühit və material səbəbiylə yaranmış kiçik problemdə belə mebeli təslim etmirik. Bu isə, yenidən mebelin istehsalı yaxud hissə bərpası kimi məsələlərə səbəb olur. Ümumilikdə isə, 60% gecikmələrin səbəbi yenidən istehsal səbəbiylə yaranır. Biz bu gecikmədən dolayı məyus olsaq da, keyfiyyət ehtirasımız Diamond olaraq necə də dəyərli iş ortaya qoyduğumuzu sübut edir.\nKreditlə mebel satışınız var?\nTəəssüf ki, kreditlə mebel satışımız mövcud deyildir. Ancaq, biz müştərilərimizə belə bir ehtiyacı hiss etdirmirik. Çünki, suni qiymət artışlı mebellərdən uzaq, qat-qat keyfiyyətli ancaq uyğun qiymətə mebel satdığımız üçün müştərilərimiz nəğd ödəniş edərək, bizə dəstək olmağı unutmurlar. Fabrikdən Evə yaxşı parça, keyfiyyətli işçilik və quraşdırma xidmətinin bir arada olduğu mebeli niyə həqiqi qiymətindən ən az 2 dəfə baha alsın ki? Bizi yaxından tanımağa sizi dəvət edirik.\nSizin işçiləriniz də dost-tanışdır? Usta işləmək istəyirəm, müəssisə tapa bilmirəm. Mənə köməklik edərsiniz?\n🙂 Bəli, yaxın insanlarla işləmək işin daha sürətli başa çatması, gözəl bir komanda abu-havası deməkdir. Lakin, heç vaxt təcrübəli və insani keyfiyyətləri normal səviyyədə olan işçilərə qarşı biganə qalmamışıq. Bizimlə telefon, whatsapp yaxud e-poçt üzərindən əlaqə saxlayabilərsiniz. “Onların heç biri mənə görə deyil. Mən sənətkaram” deyirsinizsə birbaşa fabrikə üz tutabilərsiniz. Hər zaman komandamızda, ‘yaxşı’ əməkdaşa əlavə 1 yer var. 🙂 Xoş gəlmisiniz.\nLDSP nə deməkdir?\nDVP — ağac lifindən olan kütlənin isti preslənməsi prosesində xalça şəklində formalaşdırılan təbəqəli material. Bu lifləri ağac xammalını xırdalamaqla və buxara verməklə almaq mümkündür. Xammal olaraq taxta—şalban hazırlanma prosesindən qalmış qalıqlar, texnoloji yonqarlardan və oduncaq ağaclar istifadə edilir.\nDSP — İsti preslə preslənmiş ağac hissəciklərindən ibarət çoxlaylı materialdır. DSP lövhəsi ən sərt tələblərə uyğundur— daxili boşluqlar, çatlaqlar kimi çatışmazlıqları yoxdur. Ən əhəmiyyətli keyfiyyətləri sırasında yüksək davamlılıq, sərtlik, təktərkiblilik, emalda yumşaqlıq, mismar və şurupları möhkəm saxlama qabiliyyəti vardır.\nKlass E1 — DSP-nin keyfiyyət standartıdır. Bu o mənaya gəlir ki, həmin məhsulun hətta tibbi mebelin hazırlanmasında da istifadə edilməsi mümkündür (zərərli maddələrin, xüsusilə kanserogen formaldehid fenolu maddəsinin çıxarılmasına nəzarət standartı)\nMarketri (şəbəkə) — Şpon hissəciklərindən yığılmış dəstdir. Məğzində biri—birinin üstünə qoyulmuş material laylarının üzərində eyni zamanda həm fonun həm də haşiyənin elementləri oyulma işi durmuşdur.\nMDF — Medium Density Fiberboard ifadəsinin qısa halıdır. Orta sıxlığa malik taxta lifli lövhə mənasını verir. MDF lövhələr ağac liflərindən hazırlanır. Bu da lövhələri ekoloji baxımdan qiymətli edir. MDF lövhələri çox möhkəm və sıx olur, rənglənmək və ya laminə edilmək üçün idealdır.\nPVC —Üzlük material kimi istifadə olunur. Bu material formaya salındıqdan sonra təkrar emal olunma xassəli termoplastlar qrupuna daxildir. Plimer plyonkalar müxtəlif rənglərdə, çap və ya relyef şəkillərlə, mat və ya parlaq səthə malikdir. Uzunömürlüdür; sirkə turşusu, etil spirt, qələvilərə qarşı dayanıqlıdır; tərkibində insan sağlığına zərli maddələr yoxdur.\nTekstura — Hər hansı parçanın, materialın daxili strukturu, quruluşu əsasında onun səthinin xüsusiyyəti haqda məlumat verir. Tekstura materialın obyektiv fiziki və kimyəvi xassələri ilə müəyyən edilir və bununla da fakturadan seçilir.\nTemperlənmiş şüşə —Qoruyucu şüşə tipinə daxildir. Standart şüşə paketləri qırıldığında xırda parçalara parçalandığı zaman teperlənmiş şüşələr onlardan 4—5 dəfə daha etibarlıdır və qırıldığı zaman təhlükə yaratmır.\nVitraj— Rəngli şüşədən və ya digər işıq keçirən materialdan hazırlanmış dekorativ incəsənət əsəridir. Adətən vitrajlardan pəncərələr, şüşəli qapılar, şəffaf arakəsmələr üçün istifadə edilir. Vitrajdan keçən işıq şüaları vitrajın rəngini alır və interyerdə xüsusi emosional abı hava yaradır.\nİstehsal etdiyiniz mebellərin standardı varmı? Etibarlı olduğuna necə əmin olabilərik?\nHazırda, keyfiyyət standartları barədə sertifikat almağa hazırlaşırıq. Bildiyiniz kimi bu proseslər olduqca uzun müddət tələb edir. (240 günə qədər) Ümumilikdə, şirkətimizin istehsal etdiyi heç bir mebeldə sınma,çatlama kimi mexaniki problemlər yaşanmamışdır. Bununda səbəbi, yaş taxta əvəzinə həmişə quru taxtadan mebel istehsalına üstünlük vermişik. İstehsal daxilində, xammaldan istifadə ediləbiləcək hala gələnə qədər material ən az 7 yoxlanışdan keçir. Bu səbəblə, zəmanətli mebellərimizi tam rahatlıqla istifadə edəbilərsiniz. Əlbəttə ki, hər zaman istehsal sahəmiz Siz dəyərli müştərilərimizin üzünə açıqdır.\nMebellərinizə neçə ilə zəmanət verirsiniz?\nMebellərimizə növündən asılı olaraq zəmanət müddəti dəyişkənlik göstərir. Bu hərhansı mebelimizin daha keyfiyyətli, digərinin keyfiyyətsiz olması mənasına gələbilməz. Bəs fərq nədən yaranır? Belə ki, hər bir materialın yorulma (yaşlanma) gerçəyi var. İstər statik, istərsə də dinamik halda olan mebelin müəyyən müddət sonra istifadəyə yararsız hala gələcəyi təbiətin gerçəyidir. Məsələn, stul, çarpayı, uşaq mebellərinə qiymət həddi qoymadan, xüsusi qaydada keyfiyyətli olması məhz riskin 1%-dən də az olması tələbindən qaynaqlanır. Əlbəttə ki, bu mebelin qiymətinə də öz təsirini göstərir. Lakin, tumba, çalışma masası kimi mebellərdə bu ehtimalın 5-7% arasında olması məqbul hesab edilir.\nMebel boyalarının xərçəng xəstəliyinə səbəb olan növlərindən istifadə edirsiniz?\nSizinlə bu barədə razıyıq. Məhz ona görə ki, MDF, dəmir və digər materialların boyanması mərhələsində olduqca kəskin qoxulu, hətta insan sağlamlığına zərərli qazlar ortaya çıxır. Bu isə birbaşa əməkdaşımızın, iş təhlükəsizliyinə riayət etməməsi halında ciddi nəticələrə çıxara bilər. Lakin, mebellərimizin boyanması, xüsusi mühitdə qurudulması sonrası müştərilərimiz üçün heç bir sağlamlıq təhlükəsi yarada bilməz.\nSaytınızda endirim, kampaniyalar mütəmadiyən yayınlanır, yoxsa sosial şəbəkələrdən yayınlanır endirimlər vs?\nSaytımız hər zaman bütün kampaniyalarımızın ilk yayım yeridir. Bununla belə, sosial şəbəkələrə xas endirimlərimiz də mövcuddur. Bizi oradan da izləməyinizi tövsiyə və xahiş edirik. 🙂


abseron gencler seherciyinde kreditle satilan evler\nabseron gencler seherciyinde kreditle satilan evler / 517105 elan tapıldı\nSatılır 3 otaqlı 80 m2 köhnə tikili Türkiyə\nİstanbul\_'un mərkəzində, İstiklal Caddesi\_'nə 1dəq., Taksim meydanına yerimə məsafəsində, təmiri, bütün qeydiyyatları/sənədləri tam 3 otaqlı mənzil satışdadır. Maraqlananlar üçün Telegram/Whatsapp: +90 553 543 7349...\nBineqedi Rayonu Bineqedi Qesebesi [Bineqedide Merkezde Mikayil Elekberov kucesinde yerlesir].Umumi sahesi 1.5-sot torpaq sahesinde insa olunub.Yasayis sahesi ise 90kv.m ibaretdir.Evin proyekti 1-zal,2-yataq otaqdan,1-met...\nIsmayilli rayonu erazisinde mukemmel serati olan ev kiraye verirem evin her cur serati var / Evin istiliyi kombidir elave kondisenir de var / internet kabel ve TV antina var . Heyetinde Bisetkasi maqali samovari qabi qa...\nSatılır 1 otaqlı 842 m2 obyekt Şah İsmayıl Xətai m.\nXətai metrosuna yaxın Xətai Estetik klinikasının yanında 14 mərtəbəli binanın altında 842 kv podmayak obyekt satılır. Sənəd qeyri yaşayış kupçadır. Ətraflı məlumat üçün əlaqə saxlaya bilərsiz....\nSatılır 4 otaqlı 120 m2 həyət evi Quba\nQuba rayonu Qəçrəş kəndi məktəbin yanı su qaz işıq tel. Vifi qaraj su çəni baq var.\nİcarəyə verilir 2 otaqlı 90 m2 yeni tikili 20 yanvar m.\nTbilisi prospekti, Ciraq plazanin yaninda yerleshen 20 mertebeli evin 14cu mertebesinde, temirli ve her bir eshyali 2 otaqli ev kiraye verilir.\nXetai metrosu yaxinliginda,Aga Business Center ile uzbeuz yerleshen yeni tikili Elit Mtk-nin 8-ci mertebesinde genish,seliqeli,ishiqli ve tam temirli 3 otaqli menzil satilir.Sened kupchadir.Menzil butun eshyalari ile bir...\nXetayi rayonu,Hezi Aslanov metrosu, Tik Mat MTK nin 17 mertebeli binanin 16 ci mertebesinde yerleshen 1 otagdan 2 otaga duzelme ,64 kv.m kupcali menzil satilir,Real aliciya endrim olunacag,Giymet 86600\nSatılır 5 otaqlı 550 m2 bağ evi Mərdəkan\nXezer rayonu Mərdəkan qesebesi 15 sot 2 qonaq otağı 5 yataq otağı 3 köməkçi otaq 5 sanuzel umumi sahesi 550 kvmdir.Qazi,suyu ve isigi daimidir.Sened Kupca..Etrafli melumat ucun zeng ede bilersiniz.\nipoteka evler 2018hezi aslanovda ipoteka evlergenclikde kiraye evlerbakı şəhərində ev alqı-satqısımemar ecemide kiraye evhezi aslanovda yeni tikili binalarkreditde olan satiliq evleripoteka ile evler 2013abseronda ucuz torpaqyasamalda kohne tikili evler


Resident Evil 2 demosunu yenidən oynatmağın inanılmaz dərəcədə asan yolu - Oyun\nResident Evil 2 demosunu yenidən oynatmağın inanılmaz dərəcədə asan yolu\nResident Evil 2 icması Capcomun xəsisliyini aradan qaldırmaq üçün gülünc dərəcədə asan bir üsul tapdı.\nCapcom's Resident Evil 2 demo, internetə qoşulmağa məcbur olduğunuz xəsis 30 dəqiqəlik bir sataşmaqdır. Bu, anlaşılan bir şəkildə Racoon Şəhər Polis İdarəsindəki bütün hadisələri qiymətləndirmək üçün çox az vaxtın olması ilə bağlı şikayətlərlə nəticələndi. Demonu yenidən oxuya bilməməyinizdən üzülən bir çox insansınızsa, Capcom-un vaxt limitini həll etmək üçün inanılmaz dərəcədə asan bir yol olduğunu bilmək üçün həvəsli olacaqsınız.\nXəbər verildiyi kimi Eurogamer , icmanın düşündüyü müvəqqəti həll həm gülünc asan, həm də açıqdır. 30 dəqiqənizi istifadə etdikdən sonra demoyu yenidən oynatmaq üçün təkcə başqa bir hesaba yükləmək lazımdır. Bu belədir. PlayStation 4, Xbox One və ya Steam-də yeni hesablar yaratmağa davam etdiyiniz müddətdə, hər çayçının ən pis kabusunu istədiyiniz qədər təkrarlaya bilərsiniz.\nResident Evil 2 PlayStation 4, Xbox One və PC üçün 25 yanvarda başlayır. Kingdom Hearts 3 və Catherine Classic'in yanında bu ayın mütləq oynaması lazım olan oyun kubok siyahısı çox qorxuducu deyil . Seksi qəhrəmanlar Leon və Claire olaraq zombiləri öldürməyi bitirdikdə, fevral ayında konsollara gələn bu Lovecraftian dəhşət oyununu oynamaq üçün Racoon City-dən ayrılmalısınız.\n69 mələk deməkdir\n919 rəqəmi nə deməkdir\nsol gözünüzün mövhumatı seğirməsi nə deməkdir\nmələk sayı 6666 mənası


Baxış sayı: 24161\nElanın kodu: 522241\nXirdalan Seheri Gulnar sadliq evi yaxinliqinda.0.60 sot torpaq sahesinde 50 kv m 2 otaqlı evi satılır.sened belediye Su, işıq, qaz daimidir. Telefon və internet xətti var. Ev əşyaları ilə birlikdə satılır.\nÜnvan: Xirdalan Seheri Gulnar sadliq evi yaxinliqinda.\nSon bir ay : 9102 elan\nSon bir həftə : 1208 elan


ARDNŞ-in “Azərikimya” İstehsalat Birliyinin 2 illiyi ilə bağlı mətbuat nümayəndələri ilə görüş keçirilmişdir – SumqayitXeber.Com\nARDNŞ-in “Azərikimya” İstehsalat Birliyinin 2 illiyi ilə bağlı mətbuat nümayəndələri ilə görüş keçirilmişdir\nAprel 03, 21:56 • 595\n3 aprel 2012-ci il tarixdə Azərbaycan Dövlət Neft Şirkətinin struktur tərkibində “Azərikimya” İB-nin yaradılmasının 2 illiyi ilə bağlı Birliyin baş ofisində respublikanın mətbuat nümayəndələri ilə görüş keçirilmişdir.\nGörüş zamanı jurnalistlərə Azərbaycan Prezidenti İlham Əliyevin 2 aprel 2010-cu il tarixli sərəncamına uyğun olaraq “Azərikimya”nın Azərbaycan Dövlət Neft Şirkətinin tabeliyinə verilməsindən ötən dövr ərzində Birliyin müəssisə və idarələrində aparılmış yenidənqurma işlərindən, istehsalata mütərəqqi texnologiyaların tətbiqindən, xarici iqtisadi və inteqrasiya əlaqələrindən, kimyaçılara göstərilən sosial qayğı və s barədə geniş məlumat verilmişdir.\nQeyd olunmuşdur ki, ötən dövr ərzində Birlik müəssisələrinin istehsalat fəaliyyəti gücləndirilmiş, görülən tədbirlər nəticəsində 2010-cu il uğurla başa vurulmuş, 2011-ci ildə daha yüksək istehsalat nailiyyətləri qazanılmışdır. Ötən ilin əmtəəlik məhsul istehsalını proqnoz üzrə 117 faiz yerinə yetirmiş kimyaçılar bütövlükdə əvvəlki ilə nisbətən bu göstəricinin 30 faizə qədər artımına nail olmuşlar. Əsas məhsullar olan etilen, polietilen və texniki diizopropil istehsalına artıqlaması ilə əməl edilmiş, onların illik istehsal həcmi əvvəlki, hətta 2010-cu illə müqayisədə orta hesabla 40 faizdən də çox olmuşdur. İstehsalatın müxtəlif xammalla təchiz olunması həll olunmuşdur.\nARDNŞ rəhbərliyinin təşəbbüsü ilə Birliyin yeni yaradılmış Nəqliyyat və xüsusi texnika İdarə üçün 70-ə qədər yeni maşın və texnika, agır tonnajlı yük maşınları, ekskavatorlar, traylerlər və özüboşaldan maşınlar və s. alınmışdır.\nMüəssisələrdə çalışan əməkçilərin nəqliyyat sarıdan rahatlığını, səhər və axşam növbələrində işə vaxtında, problemsiz gediş-gəlişini təmin etmək məqsədi ilə çoxyerli, komfortabelli yeni avtobuslar da alınmış və kimyaçıların istifadəsinə verilmişdir.\nSabahın neft-kimya istehsalatını müasir tələblər və standartlar səviyyəsində qurmaq, perspektiv layihələr üzərində birgə işlərin aparılması məqsədilə Yaponiya, Almaniya, Rusiya, İngiltərə, Fransa və digər ölkələrin şirkət rəhbərləri ilə işgüzar əlaqələr və iş birliyi qurulmuşdur.\nBirliyin müəssisələrində genişmiqyaslı yeniləşmə və rekonstruksiya işlərinin davamı olaraq istehsalatın müxtəlif sahələrində müasir standartlara uyğun olan, avtomatlaşdırma-kompüter sistemi üzrə idarə edilən xarici qurğu və avadanlıqların tətbiqi geniş yer almaqdadır. Ötən ilin sonlarında və bu ilin yanvarında Etilen-polietilen zavodunun izopropil istehsalatında Almaniyanın «Lurge» firmasının istehsalı olan yeni qızdırıcı qurğunun, «Polimir-120» kompleksində Türkiyə və Almaniya mütəxəssislərinin iştirakı ilə müasir tipli, kompüter sistemi üzrə idarə olunan yüksək məhsuldarlıqlı qablaşdırma maşınının və paletləmə kompleksi və digərləri quraşdırılmışdır.\nMoskvanın VNİİOS İnstitutunun xətti ilə EP-300 istehsalatının və Sankt-Peterburqun “Plastpolimer” İnstitutu əməkdaşları ilə birgə “Polimir-120”qurğusunun yenidən qurulması üçün analiz-təhqiqat işlərinin aparılması davam etdirilir.\n2010-cu ildən başlayaraq Türkiyənin “Petkim Petrokimya Holding” şirkəti ilə də səmərəli əməkdaşlıq və inteqrasiya əlaqələri qurulmuşdur. Bunun real nəticəsi olaraq Birliyin istehsal etdiyi kimyəvi məhsulların xarici bazarlarda, xüsusilə də Avropa ölkələrində satış şəbəkəsi və alıcı dairəsi getdikcə genişlənməkdədir. Ötən il bizim məhsulların alıcıları sırasında MDB ölkələri olan Rusiya, Ukrayna, Gürcüstan, Qazaxıstan, Özbəkistan, Türkmənistan, Qırğızıstanla yanaşı ABŞ, İtaliya, Rumıniya, Bolqarıstan, Birləşmiş Ərəb Əmirlikləri, Türkiyə, İraq, Çin, İsveç, Mərakeş və digər ölkələr də olmuşdur.\nBirliyin müəssisələrində kadr hazırlığına da xüsusi diqqət yetirilir. İstehsalatda çalışan və işə yeni qəbul olunan gənc mütəxəssislərin daha geniş təcrübə əldə etməsi, mütərəqqi texnologiyaların tətbiq olunduğu modern qurğu və avadanlıqların iş prinsipinə dərindən yiyələnmələri məqsədilə artıq onların böyük bir hissəsi ayrı-ayrı qruplar halında Türkiyənin ən müasir neft-kimya şirkəti olan «Petkim»də təcrübədə olmuşlar.\nYüksək izxtisaslı kadr hazırlığnın mühüm bir istiqaməti olaraq ölkəmizin neft-kimya sənayesi üçün mühəndis və iqtisadçı kadrlar hazırlayan Bakı Dövlət Universiteti, Azərbaycan Dövlət Neft Akademiyası və “Qafqaz” Universiteti və Moskva Dövlət Universitetinin Bakı filialı ilə qarşılıqlı faydalı əməkdaşlığa başlanılmışdır.\nARDNŞ rəhbərliyi neft-kimya sənayesi üçün yüksək ixtisaslı mühəndis-texniki kadrların hazırlanması ilə yanaşı peşəkar fəhlə kadrların hazırlanmasını da bugünün vacib, aktual bir məsələsi kimi diqqət mərkəzində saxlayır. Neft Şirkəti rəhbərliyinin tapşırığı ilə gənc fəhlə kadrların hazırlanması və peşə vərdişlərinin təkmilləşdirilməsi məqsədilə Sumqayıtda ilk dəfə olaraq müasir tipli Təlim-Tədris Mərkəzinin (TTM) yaradılmasına başlanılmışdır. Onun yaxın günlərdə istifadəyə verilməsi nəzərdə tutulmuşdur.\nKimyaçıların əməyinin mühafizəsi, onlar üçün normal və sağlam iş şəraitinin yaradılması, əmək və sosial şəraitinin yaxşılaşdırılması, sağlamlıqlarının qorunması ilə bağlı da bir-çox tədbirlər həyata keçirilmişdir. Ötən iki il ərzində kimyaçılarıın əmək haqqları artırılmış, maddi vəziyyətləri yaxşılaşmışdır. Bütün Birlik işçiləri qoruyucu dəbilqələr, xüsusi dizayna malik qış və yay üçün rahat və münasib fərdi iş geyimləri, ayaqqabılarla təmin edilmişlər.\nARDNŞ tərəfindən ötən ilin ortalarında müasir tibbi-səhiyyə avadanlıqları ilə təmin edilmiş, bütün tibb kabinələri mövcud standartlar səviyyəsində qurulmuş «Kimyaçı» poliklinikasının, həmçinin əməkçilərə operativ və yüksək səviyyədə tibbi xidmət göstərmək imkanına malik, unikal avadanlıqlarla təchiz edilmiş təcili tibbi yardım maşını və digər vasitələrlə gecə-gündüz kimyaçıların sağlamlığı keşiyində dayanan Təcili tibbi yardım Mərkəzinin istifadəyə verilməsi «Azərikimya» kollektivinə göstərilən diqqət və qayğının danılmaz, əyani nümunəsidir.\nYeri gəlmişkən onu da qeyd etmək istərdim ki, poliklinikanın Avropa standartlarına uyğun olaraq tibbi avadanlıqlarla təmin edilməsi burada artıq 15-ə yaxın göz və burun-boğaz cərrahiyyəsi üzrə mürəkkəb, lakin uğurlu əməliyyatın yerinə yetirilməsinə imkan yaratmışdır.\nSon iki il ərzində şəhərin sənaye zonasının yaşıllaşdırılması ilə də bağlı xeyli iş görülmüş, 35 hektara yaxın sahəsində 80 minə yaxın ağac əkilmişdir. Yaşıllıq sahələrini daha da genişləndirmək və bu işi müntəzəm olaraq davam etdirmək üçün keçən ildən etibarən Etilen-polietilen zavodu və yaşıllıq zonası ərazisində minlərlə ağac pöhrəsinin yetişdirildiyi geniş tinglik sahələri yaradılmışdır ki, bununla da keçirilən iməciliklər zamanı yeni yaşıllıq sahələrinin salınması daxili imkanlar hesabına təmin edilir.\nAprel 3, 2012 - 22:14\nTəşəkkürlər məlumat üçün. Sumqayıtxeber olaraq şəhərimizdə baş verən hadisələri işıqlandırırsınız…Şəhərdə gedən dəyişiklikləri izləyirik. Elə AzəriKİMYA haqqında da ən çox məlumat gedən sayt sizin saytınızdır. Təbrik edirik biz də AzəriKimya kollektivini\nAprel 3, 2012 - 22:16\nÜmidlə yaşayırıq…İNşallah bizə də bir iş tapılar..Azərkimyada


İlahə Sadıqova: "Məişət zorakılığı bütövlükdə cəmiyyət üçün təhlükəlidir" » Xeberdar.net\nÜmid Partiyası sədrinin ailə, qadın, uşaq problemləri və gender bərabərliyi məsələləri üzrə müavini, kulturoloq\n25 noyabr BMT Baş Assambleyasının qərarı ilə Qadın Zorakılığına Qarşı Beynəlxalq Mübarizə Günüdür.\nQadın Zorakılığına Qarşı Mübarizə Gününün məhz 25 noyabrda qeyd edilməsi təsadüfi deyil. Bu günün tarixi 1960-cı ildə Dominikan Respublikasında baş verən hadisədən qaynaqlanır. Həmin vaxt Dominikanın diktator prezidenti Rafael Truxilonun əmri ilə siyasi fəallardan olan 3 tibb bacısı vəhşicəsinə öldürülüb.\nBMT bu problemə diqqəti cəlb etmək üçün hökumətlərə, beynəlxalq təşkilatlara, qeyri-hökumət təşkilatlarına həmin gün ictimaiyyətin diqqətini bu problemə yönəldən tədbirlər keçirməyi təklif edib. Baş katib Pan Gi Munun müraciətində deyilir: “Qadın zorakılığı ailələrə iztirab, kədər gətirir. Bundan qoca da, uşaq da əziyyət çəkir və bu, icmanı yoxsullaşmağa gətirib çıxarır. Zorakılıq qadınlara bütün potensial imkanlarından istifadə etməyə imkan vermir, iqtisadi yüksəlişi məhdudlaşdırır, inkişafı pozur”.\nBu günün simvolu ağ lent hesab olunur. Ağ lent qadın zorakılığının bütün formalarına etirazın, analığın qorunmasının rəmzidir.\nTəəssüf ki, qadın zorakılığı hələ də qlobal problem olmaqda davam edir. Cəmiyyətdə qadınların təxminən 70 faizi məişət zorakılığından əziyyət çəkir. BMT-nin məlumatına görə, dünyada qadınların və qızların 35 faizi ömründə ən azı bir dəfə fiziki və ya cinsi zorakılığın bu və ya digər formasına məruz qalır.\nQadınlara qarşı məişət zorakılığı dünyanın hər yerində, təhsildən və maddi təminatdan asılı olmayaraq cəmiyyətin bütün təbəqələrində baş verir. Hətta müstəqil və özünə güvənən, ayaqları üzərində durmağı bacaran avropalı qadınların 15 faizə qədəri gündəlik məişət zorakılığının qurbanı olur.\nMüstəqil Azərbaycan Respublikasının 1995-ci ildə qəbul etdiyi ilk Konstitusiyasında və digər qanunverici sənədlərdə qadın və kişilərin hüquq bərabərliyi, azadlıqları birmənalı şəkildə qətiyyətlə təsbit edilmişdir. Konstitusiyanın 25-ci maddəsində deyilir ki, “kişi və qadının eyni hüquqları və azadlıqları vardır”.\nMüqəddəs dinimiz də bizə qadın və kişilərin bərabər olduğunu, ikisinin bölə bilməyəcəyi nələrinsə olmadığını və hər kəsin cəmiyyətdə öz rolunun, öz funksiyasının olduğunu bildirir. Biri əsla digəri üzərində dominantlıq edə, zorakılıq tətbiq edə bilməz.\n"Əhzab 35. Həqiqətən, Allah məhz müsəlman kişilər və qadınlar, mömin kişilər və qadınlar, Allaha müti kişilər və qadınlar, doğru danışan kişilər və qadınlar, səbirli kişilər və qadınlar, təvazökar kişilər və qadınlar, sədəqə verən, oruc tutan kişilər və qadınlar, ayıb yerlərini zinadan qoruyub saxlayan kişilər və qadınlar və Allahı çox zikr edən kişilər və qadınlar üçün bağışlanma və böyük bir mükafat hazırlamışdır."\nAyədən də gördüyümüz kimi xitab və nəticə hər iki cins üçün keçərlidir. Kişi və qadın əməl baxımından tam eynidir.\nLakin buna baxmayaraq, qadınlara qarşı zorakılıq halları gündəlik qarşılaşdığımız bir hala çevrilib. Mütəmadi olaraq mətbuatda, eləcə də cəmiyyətimizdə zorakılıq faktlarına rast gəlirik. Zorakılığın baş verməsinin və hətta artmasının bir çox səbəbləri var. Erkən nikahlar, məcburi nikahlar, sosial problemlər, narkomaniya, psixi travmalar, təhsil və s. Azərbaycanda zorakılıq qurbanlarının 75%-i hüquq-mühafizə orqanlarına müraciət etmir. Bunun əsas səbəbi isə milli adət-ənənələrdir.\nBir dəfə bu ifadəni işlətmişəm, indi lap yerinə düşür. Bir cəmiyyətin mədəni səviyyəsi onun qadına olan münasibətilə özünü göstərir. Qadına və uşağa olan münasibət insanın cəmiyyətdəkilərə qarşı nə dərəcədə düzgün və mərhəmətli ola biləcəyinin qüsursuz mənəvi ölçüsüdür.\nQadınlar əsasən öz evlərində, ərləri və ya ən yaxın adamları tərəfindən öldürülür, döyülür, zorlanır, şantaj və hədə-qorxulara və digər fiziki, psixoloii, iqtisadi və seksual zorakılıqlara məruz qalırlar. Ailədaxili zorakılıq hallarında daha qorxulu məqam budur ki, ailədə məişət və digər zəminlərdə baş verən münaqişələrin, cinayətlərin 60-70%-i azyaşlı və ya yeniyetmə uşaqların gözləri qarşısında baş verir. Bu isə təbii ki, onların gələcək həyatlarında istər cəmiyyət, istərsə də onların yaxınları üçün izsiz ötüşmür.\nQadın və kişi münasibətlərində gərginlik yaşana bilir, lakin bu artıq faciələrlə sonlanırsa və ya hər gün yeni zorakılıq və cinayət faktlarıyla zənginləşirsə, artıq həyəcan təbili çalmağın vaxtı çatıb və hətta keçir də. Bu tip hallarla mübarizə aparmaq üçün nəhayət ki, hökumət sərt addımlar atmalıdır, ən vacibi sistemdəki boşluqları aradan qaldırmalıdır, düzgün siyasət yürütməlidir. Çünki faciələrin günbəgün artması sosial rifah, ədalətsiz məhkəmələr, müvafiq qurumların fəalliyyətsizliyi və s. kimi məsələlərlə də əlaqəlidir. Heyvanlar aləmində güclülər hər zaman zəiflərə qalib gəlir. Şüursuz olduqları üçün dil tapmaq problemləri var, amma o heyvanlara aiddir. Biz isə insan cəmiyyətində yaşayırıq. Fiziki cəhətdən güclülər öz güclərini nədən cəmiyyətin ən həssas hissəsi, qadın və uşaqlar üzərində sınayırlar? Bu qədərmi heyvani hisslərimiz üstün gəlib, yoxsa buna səbəb olan şərtlərmi bu qədər ağır gəlir? Bilmirəm. Lakin buna bir dur deməyin vaxtıdır.\nMəişət zorakılığına qarşı mübarizə bütün cəmiyyətlərdə olduqca mürəkkəb bir problemdir. Məişət zorakılığı və ya ailədə zorakılıq halları yalnız bir ailə üçün deyil, bütövlükdə cəmiyyət üçün təhlükəlidir. Ona görə də problemin aradan qaldırılması, azaldılması üçün bu məsələ dövlət siyasətinin prioritetlərindən olmalıdır.\n3 uşaq anası olan 22 yaşlı qadın intihar etdi


İranda yenə zəlzələ oldu » www.bizimdovr.com\nİranın cənub-qərbində Kohgiluyə və Buyir Əhməd vilayətinin Bəhmei rayonu yaxınlığında 4,6 bal gücündə zəlzələ baş verib.\nTrend-in məlumatına görə, bunu İranın Tehran Universiteti Geofizika İnstitutunun Seysmologiya Mərkəzi bildirib.\nZəlzələ yerli vaxtla saat 11:51-də 17 kilometr dərinlikdə qeydə alınıb.\nQeyd edək ki, 8 noyabrda İranın Şərqi Azərbaycan vilayətinin Miyana rayonunun Tərk şəhəri ətrafında yerli vaxtla saat 02:17-də 5,9 bal gücündə zəlzələ baş verib. Zəlzələ nəticəsində 5 nəfər həlak olub, 700-dən çox insan yaralanıb.


Dünya musiqisevərlərinin qəlbini fəth etmiş bəstəkar\nMayın 6-da Niyazinin mənzil-muzeyində Azərbaycan Musiqi Mədəniyyəti Dövlət Muzeyinin “Klassik Musiqi Həvəskarları Klubu” və Bakıdakı Rusiya İnformasiya və Mədəniyyət Mərkəzinin birgə təşkilatçılığı ilə görkəmli rus bəstəkarı, dirijor, pedaqoq Pyotr Çaykovskinin 175 illiyinə həsr edilən tədbir keçirildi.\nMusiqi Mədəniyyəti Dövlət Muzeyinin direktoru, Əməkdar mədəniyyət işçisi Alla Bayramova tədbiri açaraq bu yaxınlarda Rusiyanın Klin şəhərində P.Çaykovskinin 175 illiyinə həsr edilən elmi-praktik konfransda iştirakından danışdı. Bəstəkarın dünya musiqi xəzinəsinə daxil olan əsərlərinin ona böyük şöhrət gətirdiyini vurğuladı.\nMuzeyin şöbə müdiri Xanım Abdinova P.Çaykovskinin həyat və yaradıcılığı haqqında məlumat verdi. Bildirdi ki, P.Çaykovski dünya auditoriyasının qəlbini fəth etmiş ilk rus bəstəkarı kimi musiqi tarixinə yeni səhifələr yazıb. Bəstəkar 10 operanın, 3 baletin, 7 simfoniyanın - ümumilikdə 80-dən çox əsərin müəllifidir.\nBakıdakı Rusiya İnformasiya və Mədəniyyət Mərkəzinin direktor müavini K.A.Valentinoviç çıxış edərək P.Çaykovskinin bütün dünyada olduğu kimi, Azərbaycanda da sevilməsindən məmnunluğunu ifadə etdi, tədbirin təşkilatçılarına təşəkkürünü bildirdi. Tədbir bəstəkarın əsərlərindən ibarət konsert proqramı ilə davam etdi.\nMədəniyyət.- 2015.- 8 may.- S. 15.


Muxtar respublikada ətraf mühitin qorunmasına diqqət göstərilir - AZƏRTAC\nMuxtar respublikada aparılan məqsədyönlü ekoloji siyasət, bu istiqamətdə həyata keçirilən tədbirlər öz nəticəsini verib. Sevindirici haldır ki, bu gün insanlar təbiətin mühafizəsinə daha həssaslıqla yanaşır, yaşıllıqların qorunmasına xüsusi diqqət göstərirlər.\nAMEA Naxçıvan Bölməsinin mətbuat xidmətindən AZƏRTAC-ın Naxçıvan bürosuna bildirilib ki, bu fikirlər 22 may - Beynəlxalq Biomüxtəliflik Gününə həsr olunmuş elmi konfransda vurğulanıb. Konfrans bölmənin Bioresurslar İnstitutunun, Naxçıvan Muxtar Respublikası Ekologiya və Təbii Sərvətlər Nazirliyinin, Naxçıvan Dövlət Universitetinin Təbiətşünaslıq və kənd təsərrüfatı fakültəsinin birgə təşkilatçılığı ilə baş tutub.\nKonfransda çıxış edən Bioresurslar İnstitutunun baş direktoru, biologiya elmləri doktoru, dosent İsmayıl Məmmədov Azərbaycanda, eləcə də muxtar respublikada xüsusi mühafizə olunan ərazilər haqqında məlumat verərək bildirib ki, Naxçıvanda heyvanların qanunsuz ovlanmasına qoyulan qadağalar sayəsində muflonların və bezoar keçilərinin sayında artım müşahidə edilib, yaranan bol qida ehtiyatı ilə əlaqədar Qafqaz bəbirində nəsil artımı qeydə alınıb. Bu, görülən məqsədyönlü tədbirlərin uğurlu nəticəsidir.\nAMEA-nın Zoologiya İnstitutunun Quru onurğalıları laboratoriyasının aparıcı elmi işçisi, biologiya üzrə fəlsəfə doktoru, dosent Təvəkkül İsgəndərov çıxışında bildirib ki, ölkəmizin sahib olduğu zəngin biomüxtəliflik onun özünəməxsus landşaft xüsusiyyətlərindən qaynaqlanır. Biomüxtəlifliyin qorunmasının bioloq və zooloqlar qarşısında mühüm vəzifələr qoyduğunu diqqətə çatdıran alim flora və faunamızın öyrənilməsi ilə bağlı görülən tədbirlərdən, nəzərdə tutulan işlərdən söz açıb. Qeyd olunub ki, elmi tədqiqat müəssisələri və ölkə alimləri arasında inkişaf edən əməkdaşlıq gələcək uğurlardan xəbər verir.\nBölmənin Bioresurslar İnstitutunun Bitki sistematikası şöbəsinin baş elmi işçisi, akademik Tariyel Talıbov “Naxçıvan Muxtar Respublikasının flora biomüxtəlifliyinin bəzi nadir növləri” haqqında məruzə edib. Məruzəsində Azərbaycanın, onun ayrılmaz parçası Naxçıvanın olduqca zəngin bitki və heyvanat aləminə sahib olduğunu dilə gətirən akademik nəsli kəsilmək üzrə olan növlərin qorunmasına, bu problemin aradan qaldırılması məsələsinə diqqət çəkib. Vurğulayıb ki, 2001-ci ildən heyvanların qanunsuz ovuna qadağanın qoyulması biomüxtəlifliyin qorunması ilə bağlı atılan təqdirəlayiq addımdır. Son dövrlər xüsusi qorunan çöl heyvanlarının sayında müşahidə olunan artım məhz bu uzaqgörənlik sayəsində mümkün olub.\n“Naxçıvan Muxtar Respublikasında biomüxtəlifliyin qorunması yolları” ilə bağlı məruzəsində Naxçıvan Muxtar Respublikası Ekologiya və Təbii Sərvətlər Nazirliyinin baş məsləhətçisi Kamran Əliyev bu istiqamətdə görülən işlərdən, ətraf mühitin mühafizəsi sahəsində aparılan ekoloji maarifləndirmə tədbirlərindən söz açıb. Məruzəçi muxtar respublika ərazisində milli park, qoruq və yasaqlıqların yaradılmasını təbiətə göstərilən qayğının təzahürü kimi qiymətləndirib.\nSonra bölmənin Bioresurslar İnstitutunun Zooloji tədqiqatlar şöbəsinin müdiri, biologiya üzrə fəlsəfə doktoru, dosent Akif Bayramovun “Naxçıvan Muxtar Respublikası faunasının onayaqlı xərçəng növləri”, həmin institutun Bitki sistematikası şöbəsinin müdiri, biologiya üzrə fəlsəfə doktoru, dosent Namiq Abbasovun “Naxçıvan Muxtar Respublikasının biomüxtəlifliyi – petrofil (qaya-töküntü) bitkiliyi”, Naxçıvan Dövlət Universitetinin Biologiya kafedrasının dosenti Fəridə Səfərovanın “Naxçıvan Muxtar Respublikası florasında Badımcankimilər fəsiləsinin zəhərli növləri” adlı məruzələri dinlənilib. Məruzələr ətrafında müzakirələr aparılıb, iştirakçıları maraqlandıran suallar cavablandırılıb.\nAZERTAG.AZ :Muxtar respublikada ətraf mühitin qorunmasına diqqət göstərilir


“SAĞ OL” kəlməsini sevmədiyim halda mənə “ƏLVİDA” deməyi » Qadınla.Com - Qadınlar Birİncidir!\nTarix: 4-02-2012, 23:11\nSu kimi axıb gedirsən əllərimin arasından, tuta bilmirəm. Əllərimdə buraxdığın istiliyi də al get.........Axsın gözlərimdən gözlərin göz yaşlarım kimi..........Mənə yoxluğunu öyrət..............“Heç nə gözəl olmayacaq bundan sonra” de. “Sən yoxsan” de. “Mən yoxam” de. “Bundan sonra heç gəlməyəcək baharların, yazların həsrəti ilə üşüyəcəksən” de.....Köhnəlmiş bir həyatın içindən aldığın məni burax aldığın yerə.Mənə getməyi öyrət...............Zənn etdim ki, çox asan olacaq. Dönüb arxamı ağır addımlarla gedəcəkdim sadəcə. Heç nə köhnəlməmiş kimi, həyat davam edir kimi tutub həyatın bir ucundan ovudacaqdım özümü, özüm özümə dediyim yalanlarımla. Bilmədim ki, daha öyrənməmişəm getməyi. İlişdi ayağım illərə, sarsıldım, yıxılıb qaldım yerdə. Bir addım belə ata bilmirəm indi. Nə gələcəyə, nə də keçmişə. Gözləyirəm eləcə.Mənə tənhalığı öyrət............İnsanların arasında eşitmirəm heç bir səsi. Nə bir yeni sevda, nə bir dost əli çəkib çıxara bilmir məni tənhalığımdan. Bu nəhəng dünyada təkcə mən qalmışam sanki. Amma həyat hər kəs üçün davam edir, zaman axıb gedir. Gün yenə doğur bir yerdə, axşamlar olur. Şəhərin işıqları aydınlaşdırır bir-bir küçələri. Yağışlar yağır. Dərin bir nəfəs alıb içimə çəkmək istəyərkən, görürəm ki, artıq torpağın qoxusunu belə hiss etmirəm.Bilirsən, heç sevmədim “ƏLVİDA”ları. Neçə dəfə sənin mənə “SAĞ OL” deməyini də saymadım.İndi tək kəlmə belə demə, susaq sadəcə.Son dəfə “ƏLVİDA” deməyi öyrət getmədən əvvəl.


Tanınmış təhsil mərkəzi EDUCON “YAY Məktəbi” proqramına start verdi - FED.az\n12:51 24 İyun 2019\nAzərbaycanın tanınmış təhsil mərkəzlərindən olan EDUCON (Education and Consulting Center) bu gündən etibarən “YAY Məktəbi” (“Summer School” proqramına start verib.\nFED.az xəbər verir ki, EDUCON təhsil mərkəzi tərəfindən “YAY Məktəbi” dövrü ərzində uşaqların səmərəli istirahəti üçün onların dünyagörüşünün artırılması, interaktiv təhsili, sağlam qidalanması və fərdi inkişafının təmin edilməsi istiqamətində yüksək keyfiyyətli xidmətlər göstəriləcək.\n“YAY Mətkəbi”nə Azərbaycanın tanınmış və ən öncül universitetlərinin müəllimləri də cəlb olunub.\nProqram çərçivəsində peşəkar müəllimlər tərəfindən ingilis və rus dili dərsləri, gəzintilər, ekskursiyalar, şou proqramlar, şahmat, rəsm, piano və master klaslarlar təşkil olunacaq.\nEDUCON təhsil mərkəzi uşaqların sağlamlığını nəzərə alaraq onlar üçün idman dərsləri də nəzərdə tutub. Belə ki, proqrama qatılan uşaqlar səhər idmanı etməklə yanaşı, gimnastika, basketbol, futbol və dzü-do kimi idman növləri ilə məçğul olacaqlar.\nİyul ayının 19-dək davam edəcək proqramda uşaqlar gün ərzində 3 dəfə yüksək keyfiyyətli qidalanma ilə də təmin olunurlar.\nQeyd edək ki, EDUCON təhsil mərkəzi 2015-ci ildən fəaliyyət göstərir. Mərkəz həmçinin konsaltinq xidmətləri də göstərir. Bu xidmətlərə ali məktəb seçimi, təhsil investisiyaları, təhsil-karyera planlaması, xaricdə təhsil istiqamətləri üzrə araşdırma və konsaltinq xidmətlərinin göstərilməsi, intellektual oyunlar və digər tədbirlərin təşkili daxildir.


“AZAL-ın monopoliyasına son!”-Narazılığın pik həddi – Kanal32\nŞənbə, May 15, 2021 21:04\nOn Fev 24, 2021 09:56 98\nKANAL32.az bildirir ki, mövzu ilə bağlı Konkret.az-a açıqlama verən iqtisadçı Əkrəm Həsənov bildirib ki, Azərbaycanda AZAL-la rəqabət apara biləcək alternativ aviaşirkətin yaradılması ideyası perspektivsizdir: “Yəni Azərbaycan kimi kiçik ölkələrdə “Azərsu”, “Azərenerji” kimi təbii inhisarçılar var, “AZAL” da onlardan biridir. Balaca ölkədə bu cür quruma rəqib heç kim yarada bilməyəcək. Hətta digər ölkələrdə də aparıcı aviaşirkətlərlə kiçik şirkətlər rəqabətə girə bilmir. Odur ki, bizdə mövcud problemlərin yeganə həll yolu, normal idarəetmə və ictimai nəzarət yaratmaqdır. “AZAL” da artıq Azərbaycan İnvestisiya Holdinqinə verilib. Yəqin ki, Müşahidə Şurası yaradılacaq ki, şirkətlərin səmərəliliyi artsın. Səmərəlilik hər aviauçuşdan az qazanmaqla, çoxlu müştəri cəlb etmək deməkdir. Burada qiymətlərin xarici şirkətlərlə müqayisədə niyə üstün olduğunun da izahı verilməlidir. Yəni dövlət aviaşirkəti buna məcbur etməlidir”.


Çin 18 düymlük tək dirəkli vanna otağı metal dəsmal rafı istehsalçıları və təchizatçıları - Aishangjia\n18 düymlük tək dirəkli hamam üçün metal dəsmal rafı: Fabrikimiz iki dirəkli vanna otağı üçün metal dəsmal çarxı, mətbəx rəfləri və vanna otağı aksesuarları, o cümlədən, lakin bununla məhdudlaşmayaraq, metal qarmaqlar, metal zənbillər, dirək lövhələri, dirək qarmaqları, qab rəfləri, ayaqqabı rafı, dəsmal rəfləri təqdim edir. və toxuma sahibləri. Biz 20 ildən artıqdır ki, müxtəlif növ metal məmulatların istehsalında ixtisaslaşırıq, məhsul bazarlarımız ABŞ, Avropa və bəzi Asiya ölkələrini əhatə edir. Sizinlə böyük işgüzar əməkdaşlıq gözləyirik.\n1.18 düym tək dirəkli vanna otağı metal dəsmal rafı Giriş\nBu 18 düymlük tək qütblü vanna otağı üçün metal dəsmal rafı, ən məşhur vanna otağı aksesuarı məhsullarıdır, yüksək keyfiyyətli polad xammaldan hazırlanır və yüksək keyfiyyətli və yüksək keyfiyyət xüsusiyyətləri ilə məhsul yığılmazdan əvvəl ciddi səth müalicəsindən keçir. siniflər, onlar mehmanxana və ailədə vəhşicəsinə istifadə olunur. Fabrikimiz müxtəlif növ metal məmulatların istehsalında zəngin təcrübəyə malikdir, məlumdur ki, məhsullarımızın keyfiyyəti Çində ən yaxşısıdır.\n2.18 düym Tək Qütblü Hamam Metal Dəsmal Rafı Parametri (Spesifikasiya)\n3.18 düym tək dirəkli vanna otağı metal dəsmal rafı Xüsusiyyət və Tətbiq\n18 düymlük tək dirəkli vanna otağı metal dəsmal rafı məhsulu, otel və ailə üçün istifadə edilən günlərdə çox populyardır. Müxtəlif növ səth müalicələri ilə təmin edilə bilən məhsullar.\n4.18 düym Tək Qütblü Hamam Metal Dəsmal Rəfinin Təfərrüatları\nBu 18 düymlük tək dirəkli vanna otağı metal dəsmal çarxı üçün səth prosedurlarının fərdiləşdirilməsinə icazə verilir, biz istədiyiniz rəngləri, eləcə də istədiyiniz üslubları edə bilərik.\n5.18 düym Tək Qütblü Hamam Metal Dəsmal Rafı Kvalifikasiyası\nDavamlı olaraq ən yüksək keyfiyyətli 18 düymlük tək dirəkli vanna otağı metal dəsmal çarxını istehsal etmək və ən yüksək səviyyəli həyat sürmək bizim israr etdiyimiz hədəflərdir və həmişə belə olmuşuq.\nSeksual Tags: 18 düymlük tək dirəkli vanna otağı metal dəsmal rafı, Topdansatış, Xüsusi, Çin, Zavod, Ən Yeni, Keyfiyyətli, Qabaqcıl, İstehsalçılar, Təchizatçılar


"Nar Mobile"da erməni izi - şirkətdə qamaqal böyüyür » Xəbəri bizdən alın !\n"Nar Mobile"da erməni izi - şirkətdə qamaqal böyüyür\nReüsmixeber.az -azerinews.org Saytına isitinadən bildirik ki,\nBaş direktor Kent Maknili, maliyyə müdiri Könül Kərimova və insan resursları üzrə direktor Mətanət Babayeva hansı işlərlə məşğuldur? Bildiyiniz kimi, ölkəmizdə fəaliyyət göstərən mobil operatorların müştəriləri aldatması artıq ənənəvi hala çevrilib. Uzun müddətdir ki, bununla bağlı mediada məlumatlar yayılır. Vətəndaşlar da artıq mobil operatorlardan şikayətçi düşməkdən beziblər. Hansı operatordan istifadə etsələr, eyni problemlərlə qarşılaşırlar. Ona görə də dərdlərinə çarə tapa bilməyən vətəndaşlar öz şikayətlərini mətbuata ünvanlayır. Fikirləşirlər ki, bəlkə nə vaxtsa operatorlar insafa gəlib öz nöqsanlarını aradan qaldırar. Ancaq təəssüflər olsun ki, bu qədər şikayətin olmasına baxmayaraq, operatorlarda olan nöqsanlar aradan qaldırılmır, əksinə, şikayətlər və narazılıq günü-gündən artır. Sanki vaxtaşırı mənasız kampaniyalarla “rəqabət” mənzərəsi yaradan operatorlar əslində rəqabət aparmırlar, öz aralarında anlaşaraq müştəriləri elə müştərək şəkildə istismar edirlər. Gundelik-baku.com-un mətbuat üzərindən apardığı araşdırmalar göstərir ki, mobil operatorlar sırasında ən çox nöqsanlar olan operatordan biri də “Azerfon” MMC şirkətidir.\nMəsələn, «Nar mobile” özünün “sərfəli” internet paketləri ilə fəxr edir. Xüsusilə də, “limitsiz” paketlərlə. Lakin istifadəçilər bundan da narazıdır, çünki ortada “limitsiz” deyə bir şey yoxdur. İnsanlar “Facebook” səhifəsində dəfələrlə qeyd edirlər: “Gündə bir mənasız kampaniya düşününcə, internet və danışıq tariflərini ucuzlaşdırın”. Belə ki, bir neçə ildir ayda 20 manat ödəyərək “Nar Mobile” aylıq limitsiz internet paketindən istifadə edən abunəçilər daim şikayətlənir ki, əvvəllər bu paketdən istifadə zamanı internetin sürəti qismən də olsa normal idi. Ancaq son aylarda aylıq limitsiz internet paketindən istifadədə problemlə üzləşməyə başlayıb. Müştəri aylıq limitsiz internet paketini aktivləşdirəndən cəmi 15-16 gün sonra internetin sürətinin kəskin azaldıldığını müşahidə edir. Məlumata görə, Azərbaycanda fəaliyyət göstərən GSM standartlı “Nar Mobile” mobil operatoru digər mobil operatorlarla müqayisədə abunəçilərinə keyfiyyətsiz xidmət təqdim edir. Abunəçilərin şikayətlərinin məğzi eynidir: zənglər getmir və daxil olmur. Bəziləri isə rabitə xidmətindən istifadə etməyə müvəffəq olsa da, əlaqənin keyfiyyəti bərbad olub və müəyyən qırılmalar müşahidə olunur. «Facebook»da bir neçə profil sahibi “Azərfon”un icazəsiz, xəbərsiz onların ciblərinə girmələrindən və pul vəsaitlərini oğurlamalarından şikayətləniblər. Hətta bu soyğunçuluq hərəkəti ilə bağlı foto-faktlar da paylaşılıb. Yayılan məlumatlara görə, mobil şirkəti heç bir rəsmi bildiriş-filan olmadan hər gün balansdan 59 qəpik pul silinməsini təmin edir:\n«Bundan xəbərdar olan kimi 777 ilə əlaqə yaratdım. Daha sonra mənə mesaj göndərib, zorla inandırmağa çalışdılar ki, guya hansısa pullu sayta abunə olmuşam. Buna görə məndən 59 qəpik oğurlanırmış. Yenidən 777-ilə danışdım. Uzun-uzadı danışsaq da, xeyri olmadı. Nəhayət, məni inandırmağa çalışdılar ki, hansısa sayta zəng edim. Yəni gedən gedib, qalan pulunuzu qorumaq istəyirsinizsə, saytla əlaqə yaradın. Onlarla əlaqə yaratmaq isə mümkün deyil. Bir də axı, mən “Azərfon”un müştərisiyəm. Niyə bu operator mənim xəbərim olmadan hansısa fırıldaqçı şirkət və saytlara abunəçilərini calayır? Niyə bizi pullu abunələrə özbaşına qoşurlar ki?! Nə maraqları var? Bizi soymaqla bu operatordan kütləvi imtina etməyə səbəb verdiklərinin fərqində deyillərmi?». «Azərfon» MMC ilə bağlı ən ağlasığmaz iddia isə Ermənistan şirkətləriylə əlaqə haqdadır. Belə ki, mətbuata özünü şirkətin nümayəndəsi kimi təqdim edən Yusif Nəcəfov adlı şəxsin bildirdiyinə görə, payçılardan biri gizli şəkildə Ermənistan şirkətləriylə əlaqə qurub. Onun sözlərinə görə, ötən ilin sonundan etibarən işçilərin kütləvi ixtisarına başlanılıb. Lakin bu zaman kobud qanun pozuntularına yol verilib. Şikayətçi bildirir ki, Əmək Məcəlləsinə uyğun olaraq ixtisar zamanı işçilərin təhsili, stajı və ailə vəziyyəti nəzərə alınmalı olduğu halda, buna məhəl belə qoyulmayıb: «Tənha analar, ailəsinin tək işləyən işçiləri ixtisar edilsə də, bir ailədən və yaxın qohumdan ibarət olanları vəzifə başında saxlayıblar. İşdə qalanların çoxu tanışlıq sayəsində, ya da kadrlar idarəsinin rəhbəri Mətanət Babayevaya pul verməklə istəklərinə nail olublar. Şirkətdə 30-40 min manat maaş alan əcnəbilərdən biri əgər ixtisar edilsəydi, bu ona yaxın işçinin işdə qalmasını təmin etməyə imkan verərdi. Lakin hər şey tərsinə baş verir. Xarici vətəndaş işində qalır, yerlilər isə işdən çıxarılır. Bakının ən bahalı otel və mərkəzdə yerləşən evlərində yaşayan bu adamlar xərclərini şirkətin hesabına ödətdirirlər.\nBu azmış kimi, övladlarının da adlarını şirkətdə işçi kimi yazdırıb, onların adına maaş alırlar. Şirkətin baş direktoru Kent Maknili maliyyə direktoru ilə yaxın əlaqələrindən istifadə edərək bir sıra qanunsuzluqlara əl atır. Nəticədə şirkətə külli miqdarda zərər dəyib. Maliyyə üzrə baş müdir Könül Kərimova uzun müddətdir özünü sabiq rabitə naziri Əli Abbasovun adamı kimi təqdim edirdi. Son dövrlər isə bu barədə ümumiyyətlə danışmır. Şirkətin marketinq direktoru Maks Fyodrov vətəndaş nikahı ilə yaşadığı Taisiya adlı xanıma bütün imkanları yaradıb. Kent Maknili öz qızının adını da şirkətə yazdıraraq uzun müddətdir ona işçi və şirkətin məsləhətçisi kimi pul ödətdirir. Öz ölkələrinə ildə 2 dəfə gedib-gəlmə pullarını şirkət ödəyir. Qalan hallarda isə həmin pulu özləri ödəməlidirlər. Bunun üçün saxtakarlıq edib özlərinə ezamiyyə yazdırıb, pulunu şirkətə ödətdirirlər. Milliyyətcə yunan olan Yorqos Ermənistan şirkətləri ilə əlaqələr qurub. Deyilənə görə, Ermənistanın ZET və “Arto Lebedev” şirkətləriylə gizli əlaqələr qurulub və pullar köçürülüb. Türk şirkətləri ilə əlaqələrə imkan verməyən Yorgos digər işçini də yunan millətindən təyin edib». Ən maraqlısı isə odur ki, şirkət rəsmiləri göstərilən faktlarla bağlı mətbuata heç bir açıqlama verməyiblər. Yaxşı olardı ki, aidiyyəti dövlət qurumları, o cümlədən hüquq-mühafizə orqanlarının əməkdaşları şirkətin rəhbər işçilərinin fəaliyyətini dərindən araşdırsınlar və əgər həqiqətən də belə faktlar mövcuddursa, o zaman ciddi tədbirlər görsünlər. Yazı ilə bağlı şirkət rəsmilərinin də mövqeyini dərc etməyə hazırıq.


11 sentyabr yenidən baş verəcək – LAYİHƏ\n17 May 2016 08:39 (UTC+04:00)\nTailandda yaşayan Amerika mənşəli biznesmen Paul Seylo Nyu-Yorkda 11 sentyabr 2001-ci ildə həyata keçirilən terror aktlarının modelini hazırlamağı təklif edib.\nPublika.az xəbər verir ki, bu haqda “The Daily Mirror” nəşri yazıb.\nSeylo izah edib ki, bunun üçün təmirə dayandırılan “Boinq-747” və ya analoji texniki xarakteristikaları olan təyyarə, həmçinin kənd yerində boş göydələnlər lazım olacaq. Onun fikrincə, layner saatda təxminən 800 kilometr sürətlə binaya girməlidir.\nBiznesmen hücum haqqında şübhələrə son qoymaq niyyətindədir: “Əgər bundan sonra göydələndə sadəcə tüstülənən deşik yaranırsa, deməli hər şey saxta idi. Bu nəticə kimisə məyus edəcək, amma biz baş verənləri bilməyə layiqik”.\nBiznesmenin hesablamalarına görə, layihənin reallaşdırılmasına 1 milyon funt-sterlinq (1,4 milyon dollardan yuxarı) lazım olacaq. O, bu vəsaiti tamaşaçılara bilet satmaqla toplamağı planlaşdırır. Xüsusi halda, Seylo “terror aktı”nı ilk sırada izləməyi arzulayanlara biletləri 5 min dollara satmağa hazırlaşır.\nRəsmi məlumatlara görə, 11 sentyabr 2001-ci ildə “Əl-Qaidə” terror qruplaşmasının 19 terrorçusu dörd təyyarə tutub. Onlar iki layneri Nyu-York Ümumdünya ticarət mərkəzinin binalarına çırpıb, birini Pentaqonun binasına yönəldiblər, daha biri isə Pensilvaniya ştatında düşüb. Təxminən 3 min nəfər hücumların qurbanı olub.\n“The Daily Mirror” qeyd edir ki, terror aktı ilə əlaqədar müxtəlif konspiroloji nəzəriyyələr mövcuddur. Onlardan birinə görə, ticarət mərkəzinin binaları təyyarələrin çırpılmasından belə tez dağıla bilməzdi.


Nazirlər, deputatlar, icra başçıları – kimin banklarda nə qədər krediti var? – Açıqlamalar – Turkustan.info\nNazirlər, deputatlar, icra başçıları – kimin banklarda nə qədər krediti var? – Açıqlamalar\n01 Mart 2019 17:45\nXəbər verdiyimiz kimi, Prezident İlham Əliyevin ötən gün imzaladığı fərmanla Azərbaycanda 10 000 min dollara qədər olan kreditlərin problemləri həll edildi.\nBanklara dollarla, eyni zamanda manatla krediti olanlar təkcə sadə insanlar deyil, onların arasında tanınmışlar da var. Onlar ayrı-ayrı vaxtlarda sosial şəbəkədəki səhifələrində, saytlara müsahibələrində, televiziyalara açıqlamalarında bunu dilə gətiriblər. Bu baxımdan Prezidentin sərəncamından yararlanan tanınmış insanlar, deputatlar, icra başçıları, ictimai xadimlər də olacaq.\nBəs Azərbaycanda tanınmışlardan kimlər banka kredit ödəyirlər və kimlərin kecikmiş krediti var?\nMillət vəkili Fəzail İbrahimli: “Bir neçə dəfə kredit götürmüşəm, vaxtında da qaytarmışam. Dollar krediti olmayıb, manatla olub onu da vaxtında qaytarmışam.\nDeputat, komitə sədri Aqiyə Naxçıvanlı: “Heç vaxt banka müraciət etməmişik, nə özüm nə dəki ailəm müraciət etməyib. Banka pul qoymuşuq, ancaq bankdan pul götürməmişik.”\nDeputat Cavid Osmanov: “Bəli manatla da olub, dollarla da olub götürmüşəm vaxtında da qaytarmışam.Mən biznesmen deyiləm ona görə də o qədər də böyük məbləğ olmayıb.\nKeçmiş Təhsil naziri, hazırda AMEA-nın Fizika və Riyaziyyat İnstitunun direktoru Misir Mərdanov: “İndiyə qədər heç bir bankın qapısını da tanımıram. Heç vaxt kredit götürməmişəm. Övladlarım da kredit götürməyib. Bəlkə ehtiyacım olub, ancaq götürməmişəm.”\nDeputat Fəzail Ağamalı: “Mən özüm heç vaxt kredit götürməmişəm, hazırda da yoxdur. Övladım götürüb, ikinci oğlum sahibkarlıqla məşğuldur, o manatla kredit götürüb. Onun da qaytarmasında böyük problemlər olub. Hazırda da davam edir, ancaq indi oğlum işləyir, çalışıb ödəyir.”\nZərdab Rayon İcra Hakimiyyətinin başçısı Lütfəli Babayev: “Mən heç vaxt kredit götürməmişəm. Övladlarım da kredit götürməyib. Hazırda elə bu sərəncama uyğun olaraq görüşlər keçiririk, amma mənim özüm heç vaxt kredit götüməmişəm.”\nBaş nazirin keçmiş müavini, xalq yazçısı Elçin Əfəndiyev: “Biz heç vaxt banka müraciət etməmişik. Mənim övladlarım da edib, ya-yox bilmirəm. Buna baxmayaraq bu sərəncamı çox alqışlayıram. Bu elə-belə məsələ deyildi, şükürlər olsun ki, həllini tapdı. Mən müraciət etməsəm da mənim xalam oğlu, dayım oğlu müraciət edib. Onlar da vaxtında ödəyib.” /Bizimyol.info/


14 yaşında BDU tələbəsi olan Turanə Azərbaycan tarixinin ən gənc məzunudur » AzadQadin.Az - Qadın İnformasiya Portalı\nİş qadını - karyera / Maraqlıdır\nAynur_Qurbanqizi | 2-08-2021, 01:53\nBu il ölkəmizin ali təhsil müəssisələrindən balakavriat və magistratura səviyyələri üzrə yüksək ortalamaya sahib bir çox istedadlı gənc məzun oldu.\nBu gənclər arasında xüsusi diqqəti cəlb edən isə Azərbaycan tarixinin ən gənc bakalavriat və magistratura məzunlarından biri Turana Tağıyevadır. O, BDU-nu 18 yaşında bakalavriat, 20 yaşında isə magistratura pilləsi üzrə fərqlənmə diplomu ilə bitirib. Azadqadin.az AzEdu.az-a istinadən bu istedadlı gənc məzunla olan müsahibəni təqdim edir.\nƏvvəlcə onu tanıyaq...\nMən, Tağıyeva Turana Mahmud qızı, 4 yaşında məktəbə, 14 yaşında Bakı Dövlət Universitetinin Beynəlxalq Münasibətlər fakültəsinə, 18 yaşında isə BDU-nun Beynəlxalq Münasibətlər və Diplomatiya ixtisası üzrə tədrisi ingilis dilində magistraturaya qəbul olunmuşam. Hazırda LANDAU School-da Marketinq və PR departamentinin mütəxəssisi olaraq çalışıram.\n-Cəmi 14 yaşınızda məktəbdən məzun olub BDU-a qəbul olmusunuz. Maraqlıdır, belə gənc yaşda ali təhsilə qədəm qoymağın sizin üçün nə kimi çətinlik və avantajları oldu? Tələbə yoldaşlarınız, eləcə də müəllimlər necə münasibət göstərdilər?\n-Çətinliklə və ya hansısa bir üstünlüklə qarşılaşdığımı deyə bilmərəm, çünki məktəbdə oxuyarkən də, bakalavr və magistr pillələrində təhsil alarkən də hər bir şagird, tələbə kimi dərsimə hazırlaşıb, yeni biliklər əldə etmək üçün çalışmışam. Məndən böyük sinif, qrup və ya iş yoldaşlarımla aramda heç vaxt fərq hiss olunmayıb və yaşımı bildikdə çox təəccübləniblər. Bildiklərində isə bununla bağlı xüsusi yanaşma, digər şagird və ya tələbələr ilə müqayisədə üstünlük görməmişəm.\n-Bakalavriatura səviyyəsini fərqlənmə diplomu ilə bitirmisiz. Bir az bu müddət haqqında danışardız. Dərslərə hazırlıq prosesiniz necə olub?\n-Bakalavriaturada aldığım 4 illik təhsilin şəxsiyyət kimi formalaşmama, hadisələrə olan yanaşmama təsiri danılmazdır. Bu illər ərzində ixtisasımın peşəkarı olmaq üçün yalnız universitetdə əldə etdiyim təhsil ilə kifayətlənməyib, öz üzərimdə çalışmışam. Fərqlənmə diplomunu əldə etmək üçün fövqəltəbii gücə malik olmaq gərək deyil, təhsil aldığınız ixtisası bəxtə-bəxt yox, sevərək və dərk edərək seçib, verilən material ilə kifayətlənməyib hər zaman əlavə, hadisələrin fərqli baxış bucağından nəql edildiyi yeni məlumat əldə etmək, onu düzgün analiz edib tətbiq etmək yetərlidir. Bu müddətdə Gilan Holding-in maliyyə departamentində təcrübə keçmişəm, dostlarımın qurduğu “OnePlate” startap layihəsində Sosial Media Marketinqi üzrə mütəxəssis kimi çalışmışam, layihənin ərsəyə gəlməsində zəruri olan dataların yığımı, emalı və daxil edilməsi prosesində iştirak etmişəm.\nƏn gənc magistr adını qazanmısız, bununla yanaşı magistratura səviyyəsini də fərqlənmə ilə bitirmisiniz. Magistraturaya hazırlıq prosesindən bir az danışardız. Bu təhsil müəddətində nə kimi uğur göstəriciləriniz olub?\n-Təhsilimi davam etdirmək qərarını elmi fəaliyyət ilə məşqul olmaq həvəsinə görə qəbul etdim. Təhsilin dünyanı dəyişə biləcək ən güclü alət olduğuna inanıram, çünki təhsilli insanlar həm əldə edilən məlumatı düzgün dəyərləndirə bilir, həm hüquq, azadlıq və vəzifələrini dərk edirlər. Zənnimcə, cəmiyyətin formalaşmasında və parlaq gələcəyə doğru addımlamasında təhsilin rolu böyükdür. Ölkəmizin inkişafına öz töhfələrini verəcək gələcəyin uğur qazanmış fərdlərinin formalaşmasında kiçik də olsa bir rolumun olacağına inandığımdan XİN-də təcrübə keçərək, diplom işimi yazaraq, paralel olaraq magistraturaya qəbul imtahanlarına da həvəslə, yorulmadan hazırlaşırdım.\n-Həm bakalavriat, həm də magistraturada təhsil almaq üçün BDU-nu seçmisiz. Niyə məhz BDU?\n-Beynəlxalq münasibətlər ixtisası üzrə təhsil alacağımı öncədən müəyyən etmişdim, bunu hansı ali təhsil müəssisəsində reallaşdıracağımdan isə əmin deyildim. Qəbul olduğum dövrdə, mənim üçün ən perspektivli seçimin Bakı Dövlət Universiteti olduğu qərarına gəlmişdim. Sonradan seçimimdən peşman olmadım, bu 6 il mənə çox dəyərli insanlar, yeni möhkəm dostluqlar və artıq dostlarıma çevrilən müəllimlər, yeni biliklər qazandırdı. Magistraturaya qəbul olunarkən də, seçimim BDU oldu, çünki bura mənim üçün doğmadır, mən də nə qədər yeniliklərə açıq olsam da, öyrəşdiyim mühitdən ayrılmaq istəmədim. Eyni zamanda, həqiqətən də işinin peşəkarı olan, dəyərli müəllimlərimə olan dərin sevgi və hörməti qeyd etməmək, yəqin ki, haqsızlıq olar.\n-Azərbaycan təhsili tarixinin ən gənc bakalavr və magistr məzunu, hər iki pillədə uğurlu təhsil yoluna sahib biri olaraq gələcək üçün nə kimi planlarınız var? Bu uğurların sirri nədir?\n-Planlarımdan danışmağın düzgün olduğunu düşünmürəm, çünki ən azından hər ilin sonunda “to do” siyahımda olan qeydlərə baxanda fikir və istəklərimin nə dərəcədə dəyişdiyini görürəm. Planlarım böyükdür, çoxdur, mən də onları həyata keçirmək üçün çox həvəsliyəm və dayanmadan çalışmağa davam edirəm. Özümün ən böyük tənqidçisi olduğumdan, əldə etdiyim nəticələr ilə kifayətlənmirəm, razı olmuram, buna görə də həqiqətən də nəzərimdə olan böyük uğurları əldə etdikdə onların sirrini sizinlə paylaşmağa söz verirəm.\n-Bir müddət XİN-də çalışdığınızı bildirmisiz. Gənc yaşda tələbə olaraq bu necə mümkün oldu? Necə fəaliyyət göstərdiz və sizə nələri qazandırdığını düşünürsüz?\n-IV kursa çatdıqda bütün tələbələr təcrübə üçün ixtisaslarına uyğun olaraq müəyyən müəssisələrə göndərilirlər. Məsələn, BDU-da bizim ixtisas üzrə tələbələr XİN, Milli Məclis, Ailə, Qadın və Uşaq Problemləri üzrə Dövlət Komitəsi, Asan Xidmət və s. kimi qurumlara göndərilirlər. Mən XİN-də 1 aylıq təcrübə müddətinə başladım, lakin fəaliyyətimdən razı qalındığı üçün müddət 6 aya qədər uzadıldı. Sonradan qalaraq davam etmək imkanı olsa da, magistratura təhsilimə başladım və fokusu təhsilə yönləndirdim. XİN-də birlikdə çalışdığım bütün əməkdaşlardan, ümumi orda çalışdığım müddətdə hər kəsdən dəyəri ölçülməyən məlumatlar, məsləhətlər aldım, universitet həyatı boyunca yiyələndiyim nəzəri bilikləri praktikada tətbiq etmək imkanım oldu. Sonradan isə marağımı cəlb edən və ixtisasımla hardasa oxşar yönləri olan digər sahədə özümü sınamağa qərar verdim. Hazırda işimdən məmnumam və seçimimdən peşman deyiləm.\n-Son olaraq həm abituriyentlərə, həm də əvvəlki iki səviyyə üzrə təhsil alan tələbələrə tədris müddətində uğur qazanmaq üçün nə kimi tövsiyələriniz olar?\n-Dediklərimi dost məsləhəti olaraq qəbul edəcəklərinə ümid edirəm. Hər bir insanın özünütəhsil mədəniyyətinə yiyələnməsini uğur qazanmaq üçün zəruri olan amillərdən sayıram. Təhsil alarkən sadəcə qiymət xətrinə 3 vərəqlik mühazirədən kəsintiləri oxumaqla kifayətlənmək olmaz. Əslində müəllimin rolu düzgün yönləndirməkdir, qalan addımlar isə tərəfinizdən atılmalıdır. 3 vərəqlik material ilə baş vermiş hadisəni yalnız 1 mənbədən bəlkə də qərəzli şəkildə qəbul etdiyiniz məlumat əsasında dəyərləndirirsiniz, lakin fərqli mənbələrdən, ədəbiyyatlardan qəbul edilən məlumatlar həm hadisəni dərindən hərtərəfli öyrənməyinizə, həm də obyektiv yanaşmanıza köməklik göstərir. Ən əsası analitik düşünmə qabiliyyətini mükəmməlləşdirməkdir. Abituriyentlərin ixtisaslarını sevərək, anlayaraq seçəcəklərinə ümid edirəm, çünki özümdən də bilirəm ki, bir insan qarşısına məqsəd qoyduqda hansı çətinliklə üzləşsə də onun öhdəsindən gəlmək üçün əlindən gələni edəcək. İxtisasdan, təhsil aldığınız bölmədən və ya universitetdən fərqi olmadan seçdiyiniz yolda ən yaxşısı olmağa çalışın, çünki sevərək və düzgün görülən hər bir iş, zənnimcə, ən prestijli, aktual və tələb olunandır. Hər kəsə uğurlar!\nÖlkəyə səs salan 18 yaşlı sumqayıtlı qız məşhur idmançının ...\n14 yaşında BDU-ya qəbul olan qız magistr imtahanında neçə ...\nArvadının gözü önündə xəyanət edən, tələbələrinin arvadları ...


TCS aşağıda adları çəkilən neft-qaz avadanlıqlarının yük testi, vizual müayinə, funksional testi, verifikasiya / kalibrasiya, təzyiq testi, qeyri-dağıdıcı üsullarlarla yoxlanması xidmətlərini göstərir:\nQoruyucu borular (kolonlar), quyudibi avadanlıqlar, qazma borularının və s. müayinəsi və sınaqdan keçirilməsi\nFontan armaturu, API flansları, təhlükəsizlik klapanları, sonluq birləşdiriciləri, yoxlama-nəzarət klapanları, birləşdirici hissələr / fırlanqıclar, atqı əleyhinə preventorlar və s. kimi quyuağzı avadanlıqların müayinəsi və sınaqdan keçirilməsi\nRotor qazma elementləri, zəncirlər və stroketlər, quyuların təmiri üçün avadanlıqlar və s. kimi qazma avadanlıqlarının müayinəsi və sınaqdan keçirilməsi\nKronblok, qarmaq bloku, liftlər, qazma bucurğadı və burazlar kimi buruğun qaldırıcı avadanlıqlarının müayinəsi və sınaqdan keçirilməsi.\nİstehsalat çənləri, yığılıb-sökülən çənlər, montaj yerində qaynaq edilmiş çənlər, ərazidə qaynaq edilmiş çənlər, neft-qaz separatorları, neft yatağının qızdırıcıları, odluq kamerası, alov tutucular və s. müayinəsi və sınaqdan keçirilməsi\nQuyu təzyiqinə nəzarət avadanlıqları və təzyiqsalma cihazlarının müayinəsi və sınaqdan keçirilməsi.\nQızdırıcı qurğunun boruları, qazan-utilizator, odluqlu sobalar, istilikdəyişdirici qurğular və s. kimi istilikötürmə avadanlıqlarının müayinəsi və sınaqdan keçirilməsi\nTəzyiqsalma sisteminin avadanlıqlarının müayinəsi və sınaqdan keçirilməsi\nQazma qurğusunun müayinəsi\nNeft-mədən avadanlıqlarının müayinəsi üzrə xidmətlərimiz BS, ISO, API, DS-1, ASTM, ASME və s. beynəlxalq standartlarına uyğun həyata keçirilir.


LOBBİ.az saytının 1 yaşı tamam oldu – Yenicag.Az\nAna Səhifə Gündəm LOBBİ.az saytının 1 yaşı tamam oldu\nYeni Çağ Media Qrupu – İyun 13, 2020 - 12:05\nBu barədə ASGA sədri, internet-media ekspert Səbuhi Abbasov məlumat verib: “Bizim təşkilatın əsas strateji istiqamətlərindən biri də diaspor fəaliyyəti ilə bağlıdır. Bizim Rusiyada, Ukraynada, Polşada, Belaruada nümayəndəliklərimiz var. Yaxın aylarda digər Slavyan ölkələrində də nümayəndəliklər açmağı düşünürük. Neçə ildir ki, biz lobbi sahəsində innovativ layihə həyata keçirməyi düşünürdük. Bu sayt qısa zaman kəsiyində dünyadakı Azərbaycan lobbisi üçün unikal informasiya mərkəzinə çevrildi. Mən, eyni zamanda, xaricdə yaşayan, diaspor fəaliyyəti ilə məşğul olan şəxsləri və qurumları əməkdaşkığa dəvət edirəm. Saytımıza tədbirlərinizi, layihələrinizi, göndərin ictimailəşdirək. Yaxın günlərdə pandemiya ilə əlaqədar olaraq ‘qaynar xətt’ də yaratmağı düşünürük”\nMəlumat üçün qeyd edək ki, sayt Azərbaycan-Slavyan Gəncləri Assosiasiyasıın (ASGA) Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasının dəstəyi ilə “www.lobbi.az informasiya portalının hazırlanması” 2 aylıq layihəsi çərçivəsində hazırlanmışdı.


AVROPANIN TURİZM ADASINA SƏYAHƏT! MALTA ŞENGEN VİZASI\nVizam.az 12 iyun 2020 1034 baxış 5 dəq. oxu\nMalta Viza Növləri\nMalta Şengen Vizası\nMalta Şengen Vizası Müraciəti üçün Sənədlər Toplusu\nMalta Şengen Vizası Alma Ehtimalı\nMaltaya Viza Dəstəyi\nAvropanın bu ada ölkəsi ərazisinin kiçikliyinə baxmayaraq böyük əyləncələrə və heyranedici gözəlliyə ev sahibliyi edir. Aralıq dənizində yerləşən Malta bənzərsiz dəniz sahilləriylə birlikdə paytaxtı Valletta şəhərinin xüsusi memarlığı və cazibədarlığı ilə bütün dünyada məşhurdur. Dincəlmək və xoş bir istirahət keçirmək üçün ideal ölkələrdən biri olan Maltaya gedə bilməyiniz üçün Şengen vizasını əldə etməyinizin yolunu isə biz bu məqalədə sizə göstərəcəyik.\nŞengen ölkələri siyahısında yer alan Maltaya səyahətinizi Malta Şengen vizası vasitəsilə edə bilərsiniz. Bu viza növünə müraciət səbəbləri turizm, ailə və ya dostlara ziyarət, işgüzar səfər, tibbi müayinə və ya müalicə, qısamüddətli təhsil, mübadilə proqramları və buna bənzər bir çox daimi olmayan nüanslar ola bilər. Maltada müddəti 90 gündən çox olan uzunmüddətli təhsil (bakalavr, magistr, doktorantura və s. kimi) almaq və ya burada yerləşən bir qurumda daimi işləmək istəyən şəxslər isə həmin təhsil və iş qurumlarından rəsmi dəvət və ya qəbul məktubları olduğu təqdirdə Malta milli vizasına da müraciət edə bilərlər.\nBütün Şengen vizaları kimi Malta Şengen vizasının da təkgirişli və çoxgirişli növləri mövcuddur. Hər bir halda siz uzunmüddətli, yəni üç ay, altı ay, bir il, iki il və ya beş il müddəti əhatə edən vizalara da müraciət edə bilərsiniz. Malta Şengen vizasını əldə etdikdən sonra istənilən Şengen ölkəsinə giriş edə bilmək mümkündür. Ancaq hər bir halda biz məsləhət görürük ki, Şengen ərazisinə ilk girişinizi viza aldığınız ölkədən, yəni Maltadan edəsiniz. Əks halda siz viza müraciətiniz zamanı qeyd etmədiyiniz təqdirdə Malta vizası ilə Şengen ərazisinə başqa bir ölkədən giriş etməyə çalışsanız, nadir hallarda da olsa, bu sizin üçün problemə çevrilə, həmin ölkənin sərhəd xidməti sizi geri qaytara və ölkəyə girişinizə icazə verməyə bilər. Bu təcrübə bəzi hallarda yaşanıb və bu səbəblə də biz sizə bu riskdən qaçınmağı tövsiyə edirik.\nƏgər siz Malta Şengen vizasına müraciət edirsinizsə, səyahətiniz boyu gün sayı, yəni müddət olaraq ən çox Maltada qalacağınızı göstərməlisiniz. Bir çox turist Malta səyahətlərini planlayarkən öz tur planlarına İtaliya, İspaniya və bir sıra digər Avropa ölkələrini də daxil edirlər. Bu kimi hallar sizin viza müraciətinizdə heç bir problem yaratmayacaq nüanslardır. Sadəcə ümumi səyahətiniz müddətində ən çox qalacağınız ölkəni Malta göstərməyiniz məhz Malta vizasına müraciət edə bilməyiniz üçün yetərli olacaqdır.\nMalta Şengen vizasına müraciət edərkən siz aşağıdakı sənədləri təqdim etməlisiniz:\nElektron hökumət portalından işlə bağlı arayış*\nAdınıza olan bank hesabından arayış* və çıxarış. (Məbləğ barədə aşağıda detallı məlumat qeyd olunub)\nSənədləriniz qəbul olunduqdan sonra hər bir halda viza prosedurunuz əsnasında səfirlikdən sizə zəng gələ və bu zəngdə sizdən yeni sənədləri təqdim etməyiniz tələb oluna bilər. Bəzi hallarda Malta vizası üçün baş vurulan İtaliya səfirliyinin viza proseduru əsnasında müraciətçilərdən bron göstərdikləri otellərin alınmasını və bunu təsdiqləyən sənədlərin səfirliyə təqdim olunmasını tələb etdiyi görülmüşdür.\nMalta Şengen vizası üçün müraciət İtaliya Səfirliyinin Visametric adlı viza müraciət mərkəzində olunur. Viza haqda qərar Bakıdakı İtaliya səfirliyinin konsulluq şöbəsində konsul tərəfindən verilir.\nSənədləri təqdim etmək üçün viza görüşünü həftəiçi 08:30-dan 18:30-dək İtaliya Visametric viza müraciət mərkəzinin +994 12 599 88 11 telefon nömrəsi ilə əlaqə saxlamaqla təyin etmək mümkündür.\nViza müraciəti səfər tarixindən ən tez 6 ay əvvəl edilə bilər. Bir qayda olaraq, bütün müraciətçilərin sənədləri təqdim edərkən şəxsi iştirakı mütləqdir.\nŞengen viza proseduru müraciət tarixindən etibarən, adətən, 10 kalendar günü (bayramla əlaqəli rəsmi qeyri-iş günləri istisna olmaqla) davam edir. Lakin, təcrübə göstərir ki, sənədlərlə bağlı hər şey qaydasında olduğu təqdirdə və viza müraciətlərinin çox olmadığı bir dövrdə cavab 2-3 iş günə də bəlli ola bilər. Bəzi hallarda isə, səfirlik cavabı uçuş tarixindən bir gün qabaq da verə bilir.\nSənədləri təqdim edərkən 35 avro viza rüsumu, 21 avro viza mərkəzinin xidmət haqqı ödənilir. Rüsumlar viza mərkəzinin kassalarında, İtaliya Respublikasının Bakıdakı Səfirliyinin təsdiq etdiyi rüblük məzənnəyə əsasən, yalnız manatla, ödənilir.\nBütün ölkələrin səfirliyinə viza müraciəti edərkən olduğu kimi Maltada da sizin viza alma şansınız profilinizin hansı vəziyyətdə olmasından asılıdır. İş yerinizin və vəzifənizin normal olması, aylıq gəlirinizin standart maaş aralığında və daha yüksək olması (təcrübədə 400-600 AZN aralığında aylıq gəliri olan şəxslərə viza alınması halı dəfələrlə yaşanıb), bank hesabınızda bütün səyahətinizi əhatə etməyə yetəcək qədər məbləğ göstərməyiniz, sizi ölkəyə bağlayan nüansların (adınıza mülkün olması, ailənizin və uşaqlarınızın olması) mövcudluğu və səyahət tarixçənizin olması sizin Malta Şengen vizası alma şansınızı artıran faktorlardır. Daha öncə heç bir Şengen vizası olmayan şəxslər üçün İtaliya səfirliyi ilk viza müraciəti seçimi olaraq nisbətən riskli görülə bilər. Təcrübəmizdə ilk Şengen vizasını İtaliya səfirliyindən almış bir çox müraciətçi olmasına baxmayaraq, profilinizdəki digər nüansların (yuxarıda sadalanan) yüksək vəziyyətdə olduğu hallar istisna olmaqla, İtaliya səfirliyi ilk Şengen vizanızı almaq üçün riskli səfirlikdir. Hər bir halda daha öncə Şengen vizalarınızın olması sizin İtaliya səfirliyindən Malta vizası alma ehtimalınızı yüksəldən faktordur.\nBiz Vizam.az şirkəti olaraq sizə Malta Şengen vizası müraciətiniz zamanı yardımçı ola bilərik. Əgər siz bizim viza dəstəyi xidmətimizdən istifadə etsəniz, bizim xidmətə səfirlikdə sizin adınıza görüş təyin olunması, ərizə formanızın doldurulması, sənədlərinizin peşəkar qaydada hazırlanması, səyahətinizi əhatə edəcək uçuş biletlərinizin rezervasiyası, otellərin bronu və ya istəyinizə uyğun şəkildə alınması, viza üçün səyahət tur planınızın qurulması, səfərinizi əhatə edəcək səyahət sığortasının edilməsi, konsultasiya, viza prosedurunuzun izlənilməsi daxil olacaq. Qeyd edək ki, səyahət sığortasının rüsumu bizim xidmət haqqıdan əlavə hesablanacaq. Sığortanın rüsumu adətən, 1 həftə üçün 16-18 AZN aralığında olur. Bu sığortanı siz özünüz də etdirə bilərsiniz. Həmçinin biz sizə sənədlərinizin notarial qaydada ingilis dilinə tərcümə və təsdiq olunması ilə də bağlı yardımçı ola bilərik. Hər bir sənəd üçün əlavə rüsum 16 AZN təşkil edəcək. Ümumi olaraq isə bizim şirkətimizdə Malta Şengen vizasına dəstək xidmət haqqısı bir nəfər üçün 39 AZN təşkil edir.\nKiçik bir adada böyük əyləncələr! Xoş səyahətlər!\nAsanlıqla Malta vizası almaq istəyirsiniz?


Kirpi.info - Oxçuçayda oxu atıb, yayı gizlədənlər\nOxçuçayda oxu atıb, yayı gizlədənlər\nErmənistanın Azərbaycana qarşı həyata keçirdiyi ekoloji terrorda Qərb şirkətlərinin iştirakına dair çoxsaylı faktlar mövcuddur. Ekoloji terror əsasən münaqişə dövründə ətraf mühitin qəsdən məhv edilməsi, istismarı və ya dəyişdirilməsi kimi xarakterizə olunur. Son 30 ildə Ermənistanın Azərbaycan ərazilərində törətdiyi hərəkətlər ekoloji terrordur. Bu dövr ərzində Ermənistan təbiətə qarşı da təcavüzkar davranıb. Ekoloji çöküş hər gün daha da dərinləşir.\nErmənilərin ekoloji terroru Azərbaycanın içməli su mənbələrinə, su təsərrüfatına da ciddi ziyan vurub. Ermənistan transsərhəd su ehtiyatlarını davamlı olaraq kimyəvi və bioloji maddələrlə çirkləndirir. Araşdırmalar göstərir ki, hər il Ermənistandan keçən 350 milyon kubmetr su kimyəvi maddələrlə zəhərlənir. Bundan əlavə, Azərbaycan ərazilərindən keçən Araz çayının 43 km hissəsindəki mikroflora və mikrofauna tamamilə məhv edilib və Araz suyunun tərkibindəki ağır metalların miqdarı normadan çoxdur.\nErmənistan ərazisində kəskin çirklənməyə məruz qalan çaylardan biri də Arazın sol qolu Oxçuçaydır. Bu çay əslində Qafan və Qacaran dağ-mədən sənayesinin tullantılarını Ermənistanın həmin bölgəsindən uzaqlaşdıran kollektor rolunu oynayır. Çayın suyu o qədər zəhərlənib ki, heç bir canlı yaşamır. Onun suyu ilə suvarılan Zəngilan rayonu ərazisindəki torpaqlar da zəhərlənib və yetişdirilən məhsul əhalinin sağlamlığı üçün təhlükəlidir. Oxçuçayın zəhərli suları gələcəkdə Xudafərin su anbarına töküləndə necə olacaq – bu, böyük sual olaraq qalır.\n“TRT Deutsch” xəbər portalında dərc olunan “Azərbaycan erməni şirkətlərinin ətraf mühiti çirkləndirməsini tənqid edir” adlı məqalədə xarici işlər naziri Ceyhun Bayramovun belə bir fikri yer alıb ki, bu vəziyyət təkcə Azərbaycan üçün deyil, eyni zamanda, İran üçün də böyük problemə çevrilib: “Ermənistan hökuməti anlamalıdır ki, yaxasını məsuliyyətdən kənara çəkə bilməz”.\nMəqalədə regiondakı ekoloji problemin yaranmasında Almaniya şirkətlərinin iştirakına da toxunulur. Almaniyanın Karlsruhe şəhərində yerləşən “Cronimet“ şirkətlər qrupunun Ermənistanın ən böyük vergi ödəyicisi olan Zəngəzur mis-molibden kombinatının 60 faizlə əsas payçısı kimi məsuliyyətindən də söz açılıb. Tənqid hədəfləri sırasında ingilis şirkəti tərəfindən alındıqdan sonra “Chaarat Kapan CJSC” adını daşıyan Qafan dağ-mədən və emal zavodunun da adı hallanır.\nMəqalədə Azərbaycan ekspertlərinə istinadla bildirilir ki, Oxçuçaydan götürülmüş su nümunələrində nikel 7, dəmir 4 və mis-molibden birləşməsi 2 dəfə normadan çoxdur. Forel və digər balıqlar çayın kritik həddə çirklənməsi nəticəsində artıq məhv olublar, ağır metalların səviyyəsinin yüksək olması insan sağlamlığı üçün də təhlükəlidir. Oxçuçayın çirkləndirilməsi ötən illərdə Ermənistanda da əks-səda doğurub, lakin bununla bağlı xüsusi tədbir görülməyib.\nErmənistanla Almaniyanın “Cronimet“ şirkətlər qrupu arasında sıx əlaqələr mövcuddur. Şirkətin təsisçi və icraçı direktoru Günter Pilarski Ermənistanın Baden-Vürttemberq konsulluq regionu üzrə fəxri konsuludur. Şirkətin adı Ermənistan üçün çalışan alman lobbiçilərinin siyahısında yer alır. 2019-cu ildə dərc olunmuş araşdırmalara görə, bu şirkət ətrafında maraqlar toqquşub. Ermənistanın keçmiş dövlət başçısı Serj Sarkisyanın kürəkəni Mikael Minasyan üçüncü tərəfin iştirakı ilə Zəngəzur mis-molibden kombinatının gizli payçısına çevrilib.\nAlmaniyanın Bakıdakı səfirliyi mənbəyini Ermənistan ərazisindən götürən və Zəngilan ərazisindən keçərək, Araz çayına birləşən Oxçuçayı çirkləndirən alman şirkəti barədə Azərbaycan mediasının sorğusuna səfir Volfqanq Maniqin adından cavab verərək, Azərbaycan KİV-lərinin transsərhəd çayların çirkləndirilməsi mövzusuna bu cür diqqət ayırmasını alqışladığını və buna görə təşəkkür etdiyini bildirib. Lakin onu da bildirib ki, çayı çirkləndirən Zəngəzur mis-molibden kombinatının səhmdarı olan Almaniya şirkəti “Cronimet Holding” guya hazırda bu regionda işləmir. Bu cavab olsa-olsa, məsələni ört-basdır etmək və diqqəti şirkətin üzərindən yayındırmaq məqsədi daşıyırdı.\nAncaq təəssüflər olsun ki, özünü ekoloji problemlərə qarşı həssas göstərməyə çalışan Avropa “yaşılları” bu məsələyə tamamilə laqeyd yanaşırlar. Almaniyanın Yaşıllar partiyası isə ümumiyyətlə, müraciətlərə saymazyana cavab verərək, Azərbaycana ayırmağa vaxtının olmadığını bildirib.\nAvropa Şurasında Azərbaycana qarşı dəfələrlə qərəzli qətnamələrin təşəbbüskarı kimi çıxımış etmiş və qəbulunda xüsusi fəallıq göstərmiş Almaniya Yaşıllar qrupunun üzvü Rebeka Harms Sorosun təsiri altında olan şəxsdir və özü də bunu açıq şəkildə etiraf edib. Təsadüfi deyil ki, onun sosial şəbəkələrdə Sorosla çoxsaylı şəkilləri var.\nOnu da qeyd etmək lazımdır ki, Avropadan “International Media Support”, ABŞ-dan isə NED təşkilatının koordinatorluğu ilə Azərbaycana qarşı həyata keçirilən qarayaxma kampaniyasının əsas sponsorlarından biri də məhz Corc Sorosdur. Uzun müddət ermənilərin iş ortağı hesab edilən Açıq Cəmiyyət İnstitutu bir sıra beynəlxalq təşkilatlar və QHT-lərin də əsas maliyyə dayağıdır. “Amnesty International”, “Human Rights Watch”, “Free Press”, “Mercy Corps”, Beynəlxalq Böhran Qrupu kimi təşkilatlar bu işlərdən əsas gəlir götürənlərdir.\nAlmaniya mediası müxtəlif illərdə Azərbaycana qarşı Soros şəbəkəsi tərəfindən təşkil edilən qarayaxma kampaniyalarında fəal iştirak edib. Qarayaxma kampaniyalarının arxasında Azərbaycanı istəməyən və ümumiyyətlə, dünyada bu və ya digər ölkələrdə qarışıqlıq salmağa çalışan şeytan xislətli qüvvələr dayanır və onları Soros Fondu yönəldir. Soros milyardlarını bu və ya digər ölkənin siyasi həyatına müdaxilə edərək, orada özünə tabe qüvvələri hakimiyyətə gətirmək və onların vasitəsilə həmin dövlətlərin sərvətlərini çapıb-talamaqla qazanır. Bugünkü bədbəxt Ermənistanın indiki hakimiyyətini dəstəkləyən və arxasında dayanan da Sorosdur.\nSoros şəbəkəsinin Azərbaycanda da özəl maraqları var. Azərbaycanın beynəlxalq nüfuzunun yüksəlməsi və xarici tərəfdaşlarının sayının artması, beynəlxalq əlaqələrinin genişlənməsi, öz tərəfdaşları ilə uğurlu enerji layihələrini reallaşdırması Soros kimi qəsbkarların, hakimiyyət dəllallarının planlarını pozur. Ermənistanda öz diktəsi ilə oturub-duran Paşinyanı hakimiyyətə gətirən Corc Soros məkrli planlarını Azərbaycanda da həyata keçirmək istəyir. Xarici şirkətlərin Ermənistanın işğalçı hakimiyyətinin əlilə Azərbaycanın vaxtilə işğal altındakı ərazilərinə gətirilməsi, çayların, digər su hövzələrinin çirkləndirilməsi, sonra guya ermənilərin ətraf mühitin qorunmasıyla bağlı tədbirlər görməsi və ekoloji problemin həllində azərbaycanlılarla əməkdaşlığa hazır olması bu iblisanə planın tərkib hissəsidir.\nAlman səfirliyinin Azərbaycan ictimaiyyətinin müraciətinə cavabında bu məsləni qaldırılması da təsadüfi ola bilməz. Sorosçu ermənilərin və almanların yaratdığı problemi guya sorosçu azərbaycanlılarla birgə həll etməyə çalışırlar. Fitnəkar plandır, ancaq baş tutan deyil!\nAlmaniyadan təşkil olunan anti-Azərbaycan kampaniyalarının davamlı xarakter daşıması bu prosesdə Almaniya hökumətinin bilavasitə iştirak etdiyini göstərir. Hələ 2012-ci ildə Bakıda keçirilən Eurovision musiqi yarışması, 2015-ci ildə yüksək səviyyədə baş tutan l Avropa oyunları və digər mühüm tədbirlər zamanı Almaniya mediasının Azərbaycana qarşı aqressiv mövqeyi diqqətli müşahidəçilərin xatirindədir. Əlbəttə, bütün bunlar təsadüfi deyil və ola da bilməz. Almaniyadan təşkil olunan kampaniyaların davamlı xarakter daşıması bu prosesdə Almaniya hökumətinin bilavasitə iştirak etdiyini göstərir.


ÜST-dən “Sinovac”la bağlı açıqlama » Media Xəbərləri | Dogru Xəbərin Tək Ünvanı\nMedia Xəbərləri » İqtisadi xəbərlər və təhlil » ÜST-dən “Sinovac”la bağlı açıqlama\n12-10-2021, 08:17 Yazar: Samir Baxılıb: 100 Çap et\nÜmumdünya Səhiyyə Təşkilatı (ÜST) koronavirusa qarşı vaksinlərin əlavə (üçüncü) dozası barədə açıqlama yayıb.\nTəşkilat peyvəndin gücləndirici dozasını immuniteti zəifləmiş insanlar üçün tövsiyə edib.\nQurumdan verilən məlumata görə, əlavə doza qismində bu və ya digər ölkədə təsdiqlənmiş istənilən COVID vaksini tətbiq oluna bilər.\nÖlkəmizdə geniş istifadə edilən “Sinovac” peyvəndinə gəlincə, ÜST bu vaksinin üçüncü dozasının 60 yaşdan yuxarı şəxslərə vurulmasını məsləhət görüb.\n17:32 Nə üçün COVİD-19 əleyhinə 3-cü doza vaksin vacibdir? - ARAŞDIRMA Havaların soyuması səbəbindən mövsümi xəstəliklərin çoxalması immun sistemimizin zəifləməsinə gətirib çıxarır. Bu, koronavirusa qarşı immun sisteminin müqavimətini gücləndirməyi zəruri edir. Mediaxeberleri.az-ın məlumatına görə, Azərbaycanda oktyabrın 5-nə qədər olan məlumata görə, 8,7 milyondan\n00:02 "UZAĞI 10 GÜNƏ YOLUXMA SAYI 1000-1500-ə ÇIXACAQ" - Sərt karantin rejimi yenidən tətbiq oluna bilərmi? Son günlərdə Azərbaycanda koronavirusa yoluxma sayı xeyli artıb. Martın 1-də ölkə üzrə yoluxma sayı 125 olduğu halda, növbəti gün bu göstərici 352-yə yüksəlib. Həmçinin, koronavirusa yoluxanlarla sağalanların arasında fərq də kəskin artıb. Bu gün isə ondan bir qədər az, 319 yeni yoluxma faktı


TƏCİLİ! Təhsil Nazirliyindən 12 yaşdan yuxarı məktəbli qızlara ŞOK QADAĞA-RƏSMİ - HAQLI.AZ\nEv banner TƏCİLİ! Təhsil Nazirliyindən 12 yaşdan yuxarı məktəbli qızlara ŞOK QADAĞA-RƏSMİ\nƏfqanıstanda 12 yaşdan yuxarı məktəbli qızların kişilərin qarşısında mahnı ifa etmələri qadağan olunub.\nKAİM.az xəbər verir ki, qanun Əfqanıstan Təhsil Nazirliyi tərəfindən verilib.\nQərara əsasən, bu cür çıxışlar indi ölkənin bütün əyalətlərindəki özəl və dövlət məktəblərin hamısında qadağandır.\nQadağanın tətbiqinə görə məsuliyyət məktəb direktorlarının üzərinə düşür. İstisna hal kimi, məktəbli qızlar yalnız qadınlardan ibarət auditoriya qarşısında mahnı oxuya bilərlər.\nQərar valideynlərin və şagirdlərin təklifi ilə verilib. Artıq kişi müəllimlərin məktəbli qızlara musiqi dərsi keçməsi qadağandır.\nÖlkənin bəzi sakinləri bu yeniliyi qəzəblə qarşılayıblar. / oxu.az\nƏvvəlki məqaləDƏHŞƏT! Kəndli öz bağında diri-diri basdırılmış UŞAQ TAPDI-FOTO\nNövbəti məqalədəŞAD XƏBƏR: Maşın almaq istəyənlərə böyük GÜZƏŞTLƏR GƏLİR – RƏSMİ